THANTLANG KHUA KIANGKAP AH BOMB LE MEITHAL A PUAK – The Chinlung Post\nTHANTLANG KHUA KIANGKAP AH BOMB LE MEITHAL A PUAK\nJune 10, 2021 admin Local News 0\nThantlang Laipawnglung gate le khua kiangkap ah bomb le meithal puak. 2021 June 9 le 10 ah Thantlang Laipawnglung gate le khua kiangkap ah bomb le meithal puahkehnak a um tiah khuami hna sin in kan theih. June 9 zinglei 1:30 am hrawng ah Thantlang Laipawnglung gate ah bomb voi nga hrawng a puak.\nJune 10 zaanlei suimilaam 6:00 hrawng ah bomb hmun thum ah voi hra hrawng a puak. Cu hnu ah Thantlang khuachung hmun li ah meithal a puak. Mizei nih puah mi a si cu mizapi nih kan thei lo,” tiah khuami hna nih The Hakha Times ah an chim. June 10 zinglei ah CDF-Thantlang le SAC ralkap kahdohnak ah SAC ralkap 17 an thi i, CDF-Thantlang lei an him dih tiah kan theih. Credit: The Hakha Times.\nThawngpang dang: Ralhrang kawlralkap le USDP party member pawl nih mipi an luhhnawh hna lawng siloin an tukvelh pin hna ah an thilri zong an hrawhpiak hna. Kuanchankung sang ah ralhrang kawlralkap le USDP party member pawl nih mipi hna cu an inn cia lila ah an luh hnawh i, ningcang loin an vuak hna. Hi konghe pehtlaiin a tanglei bangin thanhnak an tuah.\nYangon Kuan Chan Kung sangah a um mi mipi hna cu ralhrang kawlralkap le USDP party member pawl dalan hna nih an inn chungah an luhhnawh hna i an thilri an hrawh piak pin hna ah sang mino hna cu hramhram lo le a konglam zong um lo in an vuak len hna tiah mipi pakhat nih Yangon Khat Tit media thawngzamh nak thanhnak atuah.\nZaan fatin te dalan pawl nih an kutdong an sawh mi inn poah cu ralhrang kawl ralkap nih an luh hnawh hna i an thilri vialte an check dih pin ah inn ngeitu zong an vuak hna. NLD signboard pawl zong an hrawh dih I mei in an khangh tiah mino pakhat nih a chim. Rian phuah a tong cangmi CDM a tuahmi vuanthan pawl zong ralhrang kawl ralkap lei nih tthihpheih nak le tlaihnak an tuah peng tiah CDM a lut mi vuanthan pakhat nih a chim.\nTutan ah Ralhrang kawlralkap hna nih hramhram in cawlcanghnak an tuahnak hmun Kuanchankung sang ah hin fimthiamnak lei in cozah rianttuantu hi minung 117 an um i cu chungah ralhrang kawlralkap hna nih rian an phuahmi hna hi minung 602 an si cang tiah an langhter chih. Ralhrang kawlralkap le USDP hi cu an ziaza arak i khat hrimhrim ko hih.\nThantlang Mino cabia: Kan dihlak in dothlennak ah kan i tel lai. Nihin kan khuaram ah kahdohnak a hung cang taktak cang. Hi kahdohnak cu mithat lainawng rallokap uknak chan dih cang seh ti mi dothlennak a si. Hi dothlennak kan tei khawh nakding ca ah kan ralkap CDF lawng rinh lo in mipi vialte nih kan si khawhnak cio in kan i tel a herh. Ramtang ah um in meithal a tlai lo mi zong nih hi dothlennak ah tihin i tel cio hna usih!\nKan zapi in mi ngiatu kan si dih lai. Hihi a no he cang he tuah khawh dih mi a si. Zing, chun, zan cat lo in Rallokap cawlcanghnak pohpoh kan ngiat lai. Zumh lo deuh mi, mi thar umtu hoiher kan ngiat lai. A rianrannak in thawng kan i thanh lai. To hmun in a ngiathlaitu kan um lai, chawhleh pah in a ngia kan um lai. Cucu kan ral teinak tawhfung a si lai. Herhhai chantu kan si lai. Kan ralkap pawl nih an herhhai mi chanh khawhnak kha a lamkip le phun kip in kan i zuam lai. A chantu si kho lo zong nih a timtuahtu, a hlutu kan si lai. Ramleng unau lawng rinh lo in Laihlum nih kan ngeih mi kan i hrawmti hna lai. Kan mipi nih an kan dirpi ti hngalh hi kan ralkap ca ah thazang taktak a si.\nKan kaa kan cip lai i kan hna kan tung lai Thawng le pang kan hngalh mi poh zum dih colh lo in kan hna kan fimter lai. Cu kan theih mi thawngpang poh leng chuahter colh lo in kan kaa kan cip lai. Cucu kanmah le kanmah lawng si lo in kan ralkap pawl kan ven hna zong a si chih. Tutan dothlennak cu Mipi Dothlennak a si lai. Kan zapi lungrual in kan baan thawnter usih! Kan Chinland kan ven lai. Kan Thantlang peng kan ven lai.Kan dothlennak hmunpi Camp Victoria kan ven lai. We Support CDF. We Support CNF/A. Credit: Thantlang Revolutionary Campaigner\nRALHRANG KAWLRALKAP LE USDP PARTY NIH KHUAMI AN VELH HNA\nTUNI RALHRANG VANLONG TLAKNAK AH MIRUM HNA NUPA LE AN FAPA AN THI


A poi tuk cang ee!! Iran nih US cu a tuk ve cang Vawlei raltuk -3 a thawknak a si ko cang lai lo maw? – Thechinlungnews\nA poi tuk cang ee!! Iran nih US cu a tuk ve cang Vawlei raltuk -3 a thawknak a si ko cang lai lo maw?\nIran : Pentagon nih a phuanningah cun Iran nih an ram chungah a ummi US ralkap pawl umnak hmun hnih cu voi 10-nak tam rocket in an tthuat hna tiah a langhter. Tehran le Washington karlak i hmuhthiam lo ruangah US ralkap umnak Anbar Province-ah a ummi Ain al-Asad base le Erbil base cu Iran nih rocket in a tthuat hna.\nUS nih Iranian Commander Qasem an thah ruangah hi rocket hi Iran nih lehrulhnak caah a timi a si. Iran nih biakamnak a tuahmi cu US nih an Commander an thah ruangah a fahkhawh chung fakin lehrulhnak kan tuah lai an ti.\nIran nih a ram chungah a ummi US ralkap pawl rocket in a tuknak he pehtlaiin President Donald Trump tu nihcun “all is well” zeithil paoh a ttha dih ko tiah Twitter-ah a tweet. “A Ttha dih ko” Iran nih US ralkap umnak an phomh ruangah hliamhma a inngmi le thil a hrawhmi zong a um lai, zeizong sisehlaw a ttha rih ko, Vawlei pumpi-ah raltuknak hriamnak a ngei tthacem ram kan si nihinni tiangah cun, zeibantuk thil dah kan tuah lai timi cu January 8, 2020-ah ka phuan te lai tiah a chim.\nIranian Foreign Minister Mohammad Javad Zarif tu nihcun Twitter-ah a langhtermi cu Iran nih i dohnak chuahter maw tuah kha kan duhmi a si lo tiah a chim. UN Phung Article 51-nak he pehtlaiin kan mah le mah kan i ven a hau, kan ram chhungah kan miphun le senior officials pawl cu zeihmanh tuah ngamlo in tuk an si ruangah venhimnak he pehtlaiin kan tuahmi a si. Kan miphun kan ven hna a hau i dohnak chuahter kha kan timhmi a si lo tiah a tweet.\nBe the first to comment on "A poi tuk cang ee!! Iran nih US cu a tuk ve cang Vawlei raltuk -3 a thawknak a si ko cang lai lo maw?"


Pu Vum Thu Maung Tuanbia Tawi | THE CHIN EXPRESS\nPu Vum Thu Maung Tuanbia Tawi\nPu Vum Thu Maung (Thang Pet Maung) cu Mindat pengmi Pu Thang Pet le Pi Nauk nih kum 1900 April ah Vumthu khua ah an hrin.\nTangsarih tiang ca a cawng i 1917 kum ah Mirang ralkap a lut. Raldoh le lentecelh a thiam ngaimi a si. Ralkap a tuan lio ah bo hnih a hmu.\nMah caan cu Kawlram hi Mirang nih an rak uk cang i Kawlmi le Laimi cu Mirang nih an rak serhsat, nautat hlei ah ramchung chuakmi thil t’ha vialte cu an ram ah an kuat dih i an duh ti lomi a hleivuang lawng kha an rak pek tawn hna.\nRakhine phungki U Oktamah cu Mirang uknak phung a duh lotu upa minthang pakhat a rak si. U Oktamah nih, “Kawlram chung i a ummi Mirang vialte hi kan dawi dih hna ahcun a t’ha lai.” tiah Mandalay ah a rak chim. A chimmi bia cu Pu Vum Thu Maung nih a rak theih ve tikah a lung a suk ngai. Kan ram le kan miphun caah a herhmi kha a lung a pem i 1924 December 25 ah ralkap in aa phuak i Lairam ah a tlung.\n1925 Khua a phak cangka tein an khua ah sianginn a serpiak hna i amah nih saya zong a t’uan. Saya a t’uan pah cun Mirang uknak a that lonak le an kan nautatnak kong kha zapi sinah a chim lengmang.\n1933 March 23-24 ah Laimi Rualremnak Bu an rak tuah i hruaitu ah amah an rak thim. 1934 ah Dohbama Asi Ayone upa le Kawlram humhaktu ralkap GCBA ah a rak lut.\nMindat peng, Yaw tiva pawng Wa-re khua ah mi zapi pumhnak a rak tuahpi hna i biachahnak phun 9 an rak tuah i Mangwe Mangki Mr. Cracken sinah an rak kuat. Asinain Mr.Cracken nih an ca cu a cohlan lo caah minung 900 renglo an rak au. Cuti an au ruangah 1939 February 20 ah Pu Vum Thu Maung le a hawile minung 8 cu Mirang nih an tlaih hna i Halkha, Falam, Tiddim thong ah an thlak hna.\nCu hnu cun Mandaly, Minchian le Katha muipadup thong ah thla thum an thlak t’han hna. 1942 May ah Japan nih Katha thong cu bomb an rak thlak i mi 55 an thi i thonginn vampang zong a rawh caah an zam kho t’han. Mirang pawl an thin a phawh tuk tikah Pu Vum Thu Maung a tlai khotu 5000 le a ruak in a rak chuahpi khotu 1000 laksawng kan in pek hna lai tiah an rak thanh. A inn zong mei an rak duah piak.\n1945 August ah Naythurain meòing le 1946 ah Shwedagone pura hmai i Pa Sa Pa La Nyilakhan ah an phu ai awh in a kai. 1947 May ah Kawlram uknak phunglam ser dingah Bogyoke Aung San nih Pu Vum Thu Maung, Pu Mang Tung Nung, Pu Sa Vut, Pu Ngun To le Pu Thawng Cin Thang hna cu Laimi aiawhtu upa in an rak auh hna.\nLaimi lakah Vuanci hmasabik a si i 1948 in 1951 tiang Lairam vuanci a t’uan. Chin Ministry Affairs nih 1950 kum ah Lai Miphun Ni (Chin National Day) cu February 20 ah tuah dingin an rak khiah. 1952 in 1966 tiang Vumtu khua ah dai tein khua a sa. 1966 February 20 kum Mindat ah an tuahmi a voi 16nk Chin Miphun Ni a hmang. Khualei a kir pah Vumtu pawngah motor cu ai let i 1966 February 23 ah a nunnak a liam.\nPu Vum Thu Maung cu Mirangral doh le Chin Miphun Ni kan ngeih khawhnak dingah ruahnak le thazaang a rak chuah lawng si loin kan Chin miphun a dawtu le kan ram zawn a ruattu bik pakhat a si caah harnak a phunphun a rak ing. Cucaah amah philh lonak caah Halkha khualipi Certual cu “Vum Thu Maung Celhhmun” tiah min an bunh.\nA Khawmtu: Van Lian Hup le Sang Za Thang\nTheihternak: Remh le chap nan duhmi um cun comment ah ṭial ulaw kan remh/chap lai.\nBiak Tha Hlawn cu Chinmi nih kan kai khawh bal lomi vawlei cung university ṭha bik 2nak Stanford University nih a cohlan pinah scholarship...


Donald Trump Cu A Huatu Nih a Mual an Phoh Ko! VIDEO – Chin 11 News\nDonald Trump Cu A Huatu Nih a Mual an Phoh Ko! VIDEO\nPosted By: victor victor October 7, 2020\nA zawtnak ruangah thawh chuah aa harh tuk lio video an lakpiak i nehsawh ngain bia an ttial. “We see you gasping for air” timi an ttial. VIDEO a tang bik ah a um lai. Video Trump timi kha hmet law na lut kho lai!\n“COVID hi Tih Hlah U” tiin Zawtnak nih a Luhhnawh Cang mi White House lei a Kir Pah in khin Trump nih a Chim\nCoronavirus nih a tlunh ruang i sizung ah zaan 3 chung an ihter hnu ah Monday ah khan Trump cu sizung in a chuak than cang i, White House panh in a kir pah khin “Lengah chuak ko u, Covid hi tih hlah u” tiin American mipi sin ah a chim. Sizung a chuahmi kong hmanthlaak in tehte langhter a duh caah ai hrukmi a Mask zong ai phoih i hman ai thla.\n“Na riantuantu hna le na campaign hruaitu pawl coronavirus nih a tlunh hna nak hmun White House lei na vung phaak than mi kongah na tlungthin (feeling) zeidah a lawh?”tiin journalist pakhat nih a hal i, “A tha ngaingai ko (real good)” tiin Trump nih a leh.\nWashington lenglei ah a ummi ralkap sizung in White House lei a phurtu helicopter in a chuah lio ah khan cun Mask ai hruk ko rih. Asinain, White House South Portico lei kalnak dothlei a kai pah ah khin a Mask cu a poih i hman ai thla, a kut a hei zauh hna, salaam a pek hna, cun a kutpi a tunpiak (thums-up) hna.\nCu hnu cun White House innchung lei ah a ke in a hei kal i, a Mask cu a angki zaal chungah a chiah peng ko rih. Cu lio cu TV zongah a lang. Vawleicung pumpi ah minung 1 million lenglo a that i, US lawng bak ah minung 209,000 lenglo a thattu (vawleicung ram vialte lakah a thimi an tambik), COVID-19 cu Trump nih zeirello in a chiah peng ko rih.\nA term hnihnak peh dingin Biden he Nov. 3 US election ai cuah lio cuahmah ah Republican President Trump cu kan hnung zarh Friday ah khan Covid nih cun a tlunh i Walter Reed Medical Center ah thlup dingin an kalpi.\nCOVID hi vun i ukter hna lai ci. Tih hlah u. Riantuan kan i thawh than chom lai. Suul kan nam than rih lai. Covid hi vun i ukter hlah u. Lengah chuak u law, ralringte tu in um u, tiin video in bia a chimnak ah Trump nih mipi a cah hna.\nWhite House lei a kir hnu tlawmpal lawng a rauh ah khin, bawngbawng chengcheng ai tummi music cu White House lei a panh than lio video ai zeihmi ah a aw (music) ah a khum i Twitter ah turbung in a post. Cikkhat te chungah million 1 tluk nih a video cu an zoh (view) colh.\nVirus a karhnak kham khawhnak dingah social distancing tuah dingin lam an hmuhsakmi hna cu Trump nih a nolhcip in a buar zungzal. Events na tuahnak hmun i mipi he hlaatpi i na um ko zongah cun hme cu Mask nai hruk peng ko rih cu, tiin Tuesday i presidential debate an tuah zaan ah khan Trump nih Biden cu a nihsawh len.\nMask Hi A Biapituk\nTrump nih a taarmi a nehhnungbik (White House lei a kir hnu) a video hi Biden nih a zoh cang le zoh cang lo ai fiang rih lo. Asinain, tutan virus hi a tih a nungtukmi a si caah Mask a hruk hi a biaptukmi a si, tiin Biden nih a chim.\nKan president nih a tonmi rai tha lo hi thatein tei khawh dawh dang a si caah kai lawm ngaingai. American mipi sinah a dikmi chawnpiaknak (lesson) a thlah cang nak lai ruahchannak ka ngei ko. Mask hi a biapi hringhran, tiin Biden nih Miami i NBC News town hall ah a chim.\nKum 74 a si cangmi Trump cu rai nih a tlunh hnu suimilaam 72 chung an zoh i a tak zong a linh lo caah, cun a takpum chung oxygen level zong hi punghman (normal) a si ko, tiin sizung a kainak ah a ummi thawnglatu pawl sinah Trump i a medical team nih an chim. Hi zawtnak hi President i a cuap a phan cang maw, asiloah zeitik ah khan dah President hi coronavirus in a thian (Negative) a si manh? tiin thawnglatu nih doctors pawl an hal ko hna nain an let duh hna lo.\nTrump hi sizung chuak kho a si cang ko, tiah kannih a medical team nih cun kan zumh. White House a phaak tik zongah hin suimilaam caan hmaantein vawleicung a thabikmi siai thlopnak hmangin kan kilven ko rih lai, tiin Conley nih a chim.\nTrump hi zawtnak nih a tlunh le cangka khulrangtuk lehpek in caktuk in kan thlop colh caah hin, sibawi pawl hi ringthar (uncharted territory) nam ko kan lo.\nTrump hi a khing a rit, kum upa a si cang fawn tikah, a zawtnak hi a zualtuk te lai i, midang bangin a pumsa a hnursuantuk te lai, asiloah hi zawtnak hin a thih zong maw a thih phah te, tiin a zawtka hrawngkhan sibawi pawl an lungre a thei ngaingai.\nTrump cu a zualhma taktakmi lawng an dineiter mi steroid, dexamethasone si in sibawi te nih an tlop.\nKan hnung zarh i zawtnak nih a tlunh lio ah khan Trump hi sizung kal a duh lo ngai. Cu tikah sizung a phaak hnu zongah chuah rumro a duh, tiah Monday ah khan a zawtnak kong a theifiangtu source pakhat nih Reuters ah a chim. Asinain, Trump i a medical team nih an chim ve ningah cun, sibawi pawl hi sizung chuak dingin rumro in cun a kan hne hraw lo, ti a si ve.\nHi hnu ni 5 chung cu thahri ah ronhmi antiviral an ronh ko rih lai i, cun, caan zei maw zat chung cu a dang tein chiah a si lai.\nTrump kiangkap minung pawl Virus nih a tlunh ve hnanak thawngpang cu Monday tiang zongah an i chap chinchin ko rih. White House press secretary Kayleigh McEnany zong Positive ka si ve cang, ti a si. Mask hruk lo tein Thursday ah khan McEnany cu thawnglatu sinah biachimnak a ngei bal, ti si.\nWhite House’s press office ah rian a tuanmi Chad Gilmartin le Karoline Leavitt zong Positive kan si ve, ti a si cang.\nPoll ah cun a mei lei ah a um peng ko rih\nSunday i Reuters/Ipsos poll an chuahmi ah Biden nih Trump hi 10% points bak in a hleih cang. Trump nih hin virus hi thadeuh tein rak tawlrel sehlaw cu amah zong hi zawtnak nih a tlunh hnga lo, tiin American mipi 65% nih an chim.\nBiden zong cu kan hnung debate hnu khan nolhcip in virus test cu an tuah ko nain, nihin tiang cu Negative a si ko rih. Sibawi thiamsang pawl nih a him ko, an ti a si ah cun Oct. 15 i Miami i tuah te dingmi avoihnihnak debate ah tel ka duh ko, tiin Biden nih a duhnak a langhter.\nOct. 15 debate ah tel a duhnak kong Trump zong nih a langhter, tiah a campaign team nih an chim.\nWhite House lei a kir than khawh cang caah, Trump campaign hi punghman tein a kal kho than kho mi a si. A zawt hlan deuh lio i ai tinhmi kha cu, US economy nunter/chanhchuah than (recovery) ai timhnak kongkau le Sumpreme Court ca i a thimmi Amy Coney Barrett namhnehpiak dingin ceihhmainak um kho seh, ti a duhnak kong chim ai tim.\nAsinain, White House le Congress tiang i COVID nih artlangtlai pawl lila zong a vun tlunh hna hnu khan cun (Republican senators 3 zong Positive an si cang), Trump nih Covid-19 a tawlrel ning kongkau hi a linsami biasu ah i can than dawhdang in a um cang.\nTrump sizung a chuah hlan tein le, Congress ah bomhnak phaisa kongah a thar in sersiamnak a um cuahmah lio ko zongah cun Monday chung lila ah khan US stock markets biapihla deuh pawl an khar chinchin cang. Friday i Covid nih Trump tlunh hna khan cun Wall Street i biapihla Indexes pawl cu an tla ngaingai. CREDIT: CHELSEA BAWI


Nihin Zinglei Lihninh ruang ah Biakinn a Rawk\nadmin November 26, 2021 Leave a Comment on Nihin Zinglei Lihninh ruang ah Biakinn a Rawk\nNihin November 26 zinglei sml. 6:15 hrawng ah a cangmi lihninhnak ruang ah Hakha he meng 50 hrawng a hlatnak Lungcawi khua i Believer Church biakinn ah rawhralnak a um, tiah Khrihfabu pastor sin in thawngpang kan theih.\nLungcawi Believer Church ah pastor a ttuahmi Saya Van nih, Li aa hninh ning a fak hringhran. Kan khua thing inn pawl cu an i thui dih ko. Sau deuh i hnin sehlaw zeidik kan lawh hnga, tiah lihninh a fah ningcang The Chin Jouarnal ah a chim. Lihninhnak ruang ah Believer Church biakinn pulpit cunglei tlakrawh a cim i pulpit zawn ah a vung tla. Pulpit cung i tlakrawh rualmi a cim i celling a pemh hnu ah pulpit zawn ah a tla. Thudan cheukhat le thilri cheukhat an rawk, tiah a chim.\nHakha khuami hna zong nih lihninhnak fak ngaiin an theih ve. Nihin zinglei lihninh cu a vawr bak in a kan vawr ko. Inn a rawkmi zong an um kho men. Aa hninh ning a fak tuk, tiah Hakha khuasa pakhat nih a chim ve. Lihninhnak kong he pehtlai in Myanmar khuati zung nih Hakha he meng 10 a hlatnak Nitlak-Chaklei zawn ah 6.0 Magnitude lihninhnak zinglei sml. 6:15 ah a chuak, tiah report a chuah ve. US Geological Survey zong nih Hakha pawng ah 6.1 Magnitude lihninhnak a chuak, tiah a langhter ve. Tuzing Suimilam 6 Minutes 15 le 42 Seconds (Myanmar Times) ah khan Hakha in Meng-10 hlaatnak le Thantlang in Meng-6 hrawng hlaat nak Khuafo khuapawngin aa thawkmi Lii fak ngaiin a hngin na’in Minutes tlawmpal te lawng a hnin ca’ah chiatnak le hlohnak fakpi tuarnak a um loh ti’ah theih asi.\nHi Lii hngin hi Hakha, Thantlang, Falam, Tedim, Tonzang, Kalemyot, Gangaw lei pinah kan Mizoram Aizawl, Champhai, Lunglei, Lawngtlai le Saiha pinah Myondwa, Mandalay le India ram Calcutta tiangin an theih tiah an chim. Kawl Myanmar Molewatah, Nyphidaw nih cun 6.0 Magnitudes asi i, Leitang 46 KM (Depths) in a thawk ti’ah an chim na’in India Methodology Surveys nih cun 5.8 Richter Scale asi ati ve. Mah hi Satellite(ဂြိုဟ်တု) in an hmuhning a dang cio i,US Geological Survey nih cun 5.8 Richter Scale, Leitang 42.1 Kilometers in Epicentre in asi ati lioah German Research Center for Geo- Sciences( Dr. Vum Son rak tuan belnak) nih cun 6.1 Richter Scale asi ti’ah a chim ve. Zeipoh siseh law atutiang cu thihnak le fakpi in chiat nak a um timi theih ding a um rih loh. Acheu nih cun vawihnih hngin ding a um rih an ti nain tihphan ding cu a um tuk rua loh. Thlacamnak he i bawm cio hna u sih.\nBreaking News; Bomb Puahnak Ah Laimi Pakhat Hliampu, Pastor Pakhat Tlaih Tong Ve →\n← PDF an thinhun tuk caah cathanh an chuah cawlh


Tuchun Sui Thantlang CDF Le Ralhrangbu Kahdohnak Thawngpang Tha Taktak — Salai Ephraim Thawngpang\nTuchun Sui Thantlang CDF Le Ralhrangbu Kahdohnak Thawngpang Tha Taktak\nNihin Thantlang khuachung kahdohnak ah CDF-Thantlang nih SAC ralkap pakhat an kahthah.Nihin October 8, zinglei 5:00-6:00 AM Thantlang khuachung kahdohnak ah SAC ralkap pakhat a thi.Thantlang khuachung innlo, dawrkhaan le thilri nan hrawh i nan fir ahcun kan in hmuh hna nak poh ah kan in kah hna lai. Cun, Palek le Ralkap chung in CDM tuah a duh mi poh lunglawm tein kan in cohlan ko hna. A himnak hmun ah kan in chiah hna lai,” tiah cathanh an chuah.\nRelchap:EU Hluttaw nih NUG le CRPH cu phungluut in a cohlan cang. Ram 27 komh in dirh mi European Union (EU) Hluttaw nih October 7 lio an meeting ah Min Aung Hlaing le a hnuzuul pawl an hnon hna i NUG le CRPH cu phunglut in an cohlan cang hna.Hi meeting ah NUG le CRPH cohlan ding le cohlanlo ding kong vote an thlaknak ah cohlannak vote 647, duhlo vote 2 le hnon vote 31 a si i biachahnak 5 zong an tuah.\n1. February 1 thok in Min Aung Hlaing nih nawlngeihnak a lak mi cu fakpi in kan dohkalh. 2020 kum thimnak phichuak upat le Palai a chuak mi hna sin ah asiloah mizapi kut ah nawlngeihnak chanh ding. Zalong tein chimrel khawhnak le Biaknak ah zalonnak umter…tbk…2. Buainak kha dai tein tawlrel khawh a si nakhnga rian thoknak bantuk in President U Win Myint, Daw Aung San Suu Kyi le tlaihkhih mi vialte a rianrannak in thlah ding.3. Myanmar rammi nih democracy ca, zalonnak le nuhrin covo ca ral an doh mi kan cohlan.\n4. Ralkap tuahsernak pawl kan dohkalh. A bik in Biakinn, Bali, Sianginn, sii-inn tibantuk hrawh le Biaknaklei upa tlaihkhih tibantuk cu kan thin a phang ngaingai.5. CRPH le NUG cu democracy a duh mi Myanmar rammi a ai-awh khotu ah phunglut in kan cohlan. Hi buainak hi dai tein tawlrel khawh nakhnga biapi chia in adikfel mi ramkheel biaruahnak ah CRPH le NUG telh ding in ASEAN siseh, vawlei cung ram dihlak siseh, kan in forhfial hna, tiah an thanh.\nHi an biachahnak le cohlannak hi UN sin ah siseh, ASEAN sin ah siseh, American sin ah siseh, vawlei cung ram hruaitu upa hna sin ah siseh, kan kuat lai tiah an thanh.EU chungtel ram 27 hna cu: Italy, Germany, France, Turkey, the Natherlands, Belgium, Bulgaria, Austria, Libya, Lithuania, Luxembourg, Cyprus, Croatia, Malta, Poland, Denmark, Czech Republic, Estonia, Romania, Slovakia, Slovenia, Finland, Greece, Spain, Sweden, Hungary, Ireland ram hna an si.\nKawlram Mipi Caah Thawngpang Tha Taktak →\n← Kawlram Le Mipi Caah Nunnak Pek In Rian Tuantu UN Palai U Kyaw Moe Tun Lomhpi Usih


UN: Myanmar buainak hi Syria bantukin 'buainak fak taktak' ah aa chuah kho | The Chin Express\nUN: Myanmar buainak hi Syria bantukin ‘buainak fak taktak’ ah aa chuah kho\nMinung 700 leng nunnak a la cangmi Myanmar buainak hi ‘Syria bantuk buainak fak taktak ah aa chuah kho’ tiah UN Human Rights zung nih a chim.\nRalkap nih February 1 ah mipi thimmi cozah uknak a chuh thokin, Myanmar ram cu buainak lawngte in a khat, sipuaizi zong voi dang bantukin tuah khawh asi ti lo.\nUN Nuhrin Covo Zung lutlai Pi Michelle Bachelet nih, “Myanmar ralkap nih a rammi a hremmi hna le thahmi hna hi ngolter dingin ramdang nih a rannak in hma an lak hau,” tiah a chim.\n“Myanmar boruak hi buainak fak taktak lei ah a panh thluahmah cang caah ka thinphang.\n“Kum 2011 ah Syria buainak aa thok lio bantuk alo cang,” ati.\nSyria buainak in atutiang ah Syria rammi ting 4 (400,000) hrawng an thi cang. Ting 60 (6 million) leng nih an ram an zaamtak cang. Myanmar buainak zong hiti ningin zoh sawh peng ahcun mah bantuk dirhmun a phan kho, ati.\nAtutiang ah Myanmar ralkap nih rammi 710 leng a thah cang hna.\nRalkap nih Karen state khuate tampi ah vanlawng in bomb a thlak caah mipi 24,000 leng nih an khua an zaamtak cang. Minung 20 leng an thi i 40 leng hliam an tong.\nKaren mipi cu, ralkap nih a kan kah lai ti an phan caah lo rian zong an ṭuan ngam ti lo, hiti ning cun hmai kum rawl ei awk an ngei te lai lo, tiah a hmun ummi Free Burma Rangers nih a chim.\nRalhrang Myanmar ralkap nih internet a phih dih caah mipi nih fawi tein thawngpang an thei kho ti lo, cucaah ralkap uknak a duh lomi mino pawl nih a thlithup in tadinca an chuah. Tadinca min cu “Molotov” tiin an auh. A chuahtu pawl cu ralkap nih tlaih le thah dingin a kawl cuahmah hna lio asi.\nRalkap tadinca Global New Light of Myanmar nih, “Molotov tadinca cu kanmah nawlpeknak tel loin an chuahmi si caah an tuhmi theipar kan zunter hna lai,” tiah a thanh.\nMinta, mintami, hlasa, tbk minthang tlaih dingin ralkap nih nawl a chuahmi cazin ah minthang 20 a telh chap hna i minung 200 an si cang. An tlaih khawh hna ahcun an hrem hna lai pinah kum 3 leng thong an thlak khawh hna.\nHmasa thawngpangLunglawmhpinak: College volleyball scholarship a hmu hmasa bikmi Salai Thang Za Bawi\nHnu thawngpangA tlaumi Salai Ezekiel aruak in an hmuh


Myanmar COVID-19 Kong ah UN Cawlcangh Hram a Thawk – Thechinlandtoday\nMyanmar COVID-19 Kong ah UN Cawlcangh Hram a Thawk\nadmin July 20, 2021 Leave a Comment on Myanmar COVID-19 Kong ah UN Cawlcangh Hram a Thawk\nMyanmar COVID-19 Kong ah UN Cawlcangh Hram a Thawk, WHO, European Commission le France cozah i bawm in an serchuahmi COVID-19 runvennak sii COVAX hi Myanmar rammi hna ca ah tlamtling in hmuh khawh ding in an i zuam.\nKhulrang tuk in a karhmi Myanmar ramchung COVID-19 zawtnak dohnak rian ah Myanmar hrambunh UN Country Team pawl cawlcangh hram an thawk cang, tiah July 19 ah thawng an thanh.\nCu lawng si loin December 2020 ah India ram ah ahmasa bik an rak hmuhmi COVID-19 (Delta Variant) zawtnak phun zong Myanmar ah hmuh a hun si ve. Myanmar ramchung peng 70 ah Stay at Home tuah a si i, July 17-25 tiang zung khar tiah SAC nih thawng a thanh ve. UN Country Team nih ahmasa bik ah aa zuammi cu Oxygen tlamtling in hmuh khawh nakding hi a si.\nOxygen tlamtling in hmuh khawh nakding ah UN Country Team nih ramchung le ramleng i zumhtlak Oxygen sehzung pawl pehtlaih aa zuam hna. WHO, UNICEF le a dangdang bu hna zong nih Myanmar ram ca ah COVID-19 runvennak si hmuh khawh ding in an i zuam cuahmah. Abikin, WHO, European Commission le France cozah i bawm in an serchuahmi COVID-19 runvennak sii COVAX hi Myanmar rammi hna ca ah tlamtling in hmuh khawh ding in an i zuam hna.\nTu kum 2021 chung ah Myanmar rammi milu zapi chung in 20% nih COVAX an i chun kho lai, tiah UN nih timhlamhnak a ngei, Atulio Myanmar ramchung ah COVID-19 testnak hi ni khat ah milu 12,000 in 15,000 karlak tiang lawng tuah khawh a si rih. Cucaah, test center a thar in ser a si nakhnga rian an ttuan cuahmah cang.\nCOVID-19 zawtnak nih Myanmar rammi ngandamnak le sipuazi fak tuk in a chuahchuah lai caah ningcang thar hmang in COVID-19 hi doh a hau, tiah UN Country Team nih an langhter.“Myanmar ramchung ngandamnak rianttuantu pawl zalong tein le nunhim tein rian an ttuan khawh nakhnga tawlrelpiak zong an herh,” tiah an langhter chap. The Chin Journal\nYangon Ah Cun Zawtnak A Karh Tuk Caah Miruak Phue Mawtaw Zawng An I Deih Ti Loh Ee →\n← Tuzan Lei Ah CDF Le Rallokap Kah Doh Nak Thawngpang Thar


Ralkap Uknak Kan Duhlo Tiah A Aumi Chungin Thantlang Pastor Cheukhat An I Tel I An Chimmi – Chin World News Evening\nRalkap Uknak Kan Duhlo Tiah A Aumi Chungin Thantlang Pastor Cheukhat An I Tel I An Chimmi: Thangtlang minung zong tuni 9/2/2021. A voihnihnak Ralkap nih uknak ningcang loin an lakmi duh lonak cu an aupi than. Thantlang um MP fel kan i ngeihmi kum 70 minung Pu Bawi Khing zong kan hmuh khawh in a telpi ve hna.\nRelchih: US cozah President Secretary of State, Secretary of defense nih Gen. Min Aung Hlaing le a hruaimi ralkap pawl cungah dantat/kutthlak dingin a tawlrel tiah thawng theih a si. Hmalaknak ngei dingin a tawlrelnak (Resolution) cu Senator Ben Carding (Maryland State) le Senator Todd Young (Indiana State) nih USA Congress (Parliament) ah khuakhannak ngei dingin an tawlrel tiah theih a si i, USA Senate “Foreign Relation Committee” ah Agenda chuahpi colh an timh.\nSenate Foreign Relation Committee ahhin Democrat minung 11 le Republican minung 11 tiin Senator 22 an itel i, cu ahcun US Senator mi lianngan Ted Cruz- Rand Paul- Romney- Marcos Rubio le Tim Kaine tbk pawl zong an itel ve. Senate Foreign Relation Committee nih Resolution an pass lai timi hi zumh a si. Hi hnu ah US Senate Session ah an hi kong cu an chuahpi tthan lai i, Senator minung 100 nih ceihhmainak an ngei tthan lai. Senate zong nih an hnatlak pi hrimhrim lai tiah zumh si.


Caan Na Ngeih Lo Hmanh ah Minute 5 Hrawng Caan Pe Law Relve hrimhrim\nHomeTHEIHTLEICaan Na Ngeih Lo Hmanh ah Minute 5 Hrawng Caan Pe Law Relve hrimhrim\nzinglei suimilam 11:30 am hrawng asi cang "lamkam coffee dawr hmai ah kum 75 hrawng asi cang mi tarnu pakhat ka hmuh ii bialamchuak ah ka hei chawnh"\nbiahalnak- Ka pi zeidah na tuah tiah ka hei hal ii "a aw thirnawn in tarnu nih a chim mi cu ka fale nih tangka an ka kuat le ka hlam lai ka ti le tu tiang bank an ong rih lo ii ka hngak ko hi tiah tarnu nih a ka leh.\nKa pi zeitel na ei cang maw tiah ka hal ii ka fa aw zei hmanh ka ei rih lo zingka tein bank an ong ka hngah nak ah zei hman ei lo in ka hngak ko hi tiah a ti. cu tikah tarnu cu ka hruai ii bank pawngah a um mi rawldawr ah ka lutpi, ka zoh tikah a paw a rak tam tuk tik cu a rawl ei mi zoh in hmuh khawh asi. tarnu rawl a ei lio ka zoh tikah ka hnarno ruh a ka tam thluah mah ii ka mit thli zong a hai dih.\nChun hrawng asi tiang bank an ong rih lo mah ni kha zungkhar asi le si lo ka theih ve lo.\ncu tikah biafiang theih awk ah tiin tarnu cu na fale sin ah phone na chawnh tuah hna lo tiah ka hei ti ii, ka pi phone naa ken maw tiah ka hei hal.\ntarnu nih cu ka ken ko ka fa tiah a ti pah in a zal chung cun phone cu a van chuah ii a kut thir nawn in phone cu a bih len, ka pi na fale phone number na theih maw tiah ka hei hal than ii mah phone number hi asi tiah phone cu a ka pek ii cu phone number cu ka hei hmeh...\nHello.... ka upa na nu nih tangka nan kuat mi bank ah a rak hlam ii tangka nan van rawng cang maw? tiah ka hei hal...\ncu tikah tarnu a fapa nih kan kua lo tangka kawl hi a fawi te mi ah maw a rel. Inn rak tlun ta zong kaa manh lo, ka rian tamtuk tiah a ka ti pah in tarnu cu ka hei zoh pah. Tarnu nih mirh nawn tein a ka zoh ve (ka fapa nih a ka ngaihnak kong pawl a chim i si lai tiah mirh nawn tein a ka zoh pah in a chim)\nHello..... tarnu kha rak chim tangka ka kua kho lo tiah a ti, cun inn chungkhar he kan si ve tangka kawl fawi te ah maw a rel, chungkhar he nuam tein um kan duh ve, hna hnawhnak rak kan pek ti hlah seh tiah rak chim tiah a ti ii phone a chiah diam.\nPhone kan i chawnh mi a dih tikah tarnu nih a ka halmi cu "ka fapa nih zeitin an ti, ka nu kha a dam maw tiah an hal maw? ka ngai tuk cang a ti maw? inn ah ka rak tlung zau lai tiah teh a chim maw? tiah a ka hal.\nTarnu nih theih a duh tuk mi bia le a fapa nih a chim mi bia cu van le vawlei bantuk in an i dang. cu tikah tarnu hi a hman lo ning in chim ah maw a that hnga a hman ning tein chim ah dah a that hnga, zangfah tein rak ka chim ve uh.\na fapa nih a chim bantuk in ka chimh asi ahcun "tarnu zeitluk in dah a lung a fah lai ti le ka phang fawn ii ka thinlung nih a tuar kho hrim lo, tah tluahmah bak ka lungah a chuak, tarnu ii a si ning ka hmuh mi hrimhrim nih ka hnarno ruh a ka tam thluahmah i ka mitthli a tla."\nka mitthli a tla mi cu tarnu nih a hmuh tikah "ka fa ziah na mithli a tlak e" tiah a ka hal.\nAww... ka pi fale sin in lunglawmhnak bia ka thei tikah ka nuamh tuk nak ah a tla mi mitthle mi si tiah ka ti ii ka pi cu inn lei ah kaa hruai.\nInn kan phak tikah kei mah nih ka ngeih mi tangka ting 2 kha tarnu theih lo tein ka zalchung in ka chuah i ka pi mah hihi na fale nih an in kuat mi tangka cu asi tiah ka ti ii tarnu mithmai ah zei he hmanh thlen khawh lo mi nuamhnak le mirh nak ka hmuh khawh. mah tangka ting 2 kha tarnu nih cun ka fale nih an ka kuat mi si ti ruah in a ruah ii a nuam taktak.\nfale nih hringtu nu le pa dawtnak zei hmanh ah a rel lo mi, hringtu nu le pa dawtnak a theih kho lo mi hna i hmai lei an lam thluan ka ruah tikah ka thin a phang, cu pin ah a huat zong ka huat hna.\nfale nih hringtu nu le pa kan zohkhenh duh hna lo hmanh ah harnak pek lo ah a tha, cu pin ah na zohkhenh duh hna lo hmanh ah nihsawh lo ah a tha.\nhringtu nu le pa dawtnak a theih mi fanu tha fapa tha si kho cio dingin i zuam hna usih.\nBaibal cauk chungah kan hmuh mi nawlbia pahra lakah pakhat aa tel mi cu "Na nu le na pa upat hna" tiah kan hmuh. cun Efesa 6:1-3 chungah kan hmuh mi cu "Ngakchia hna nan nu le nan pa bia ngai hna u, cucu Khrihfa rian asi ii a hmanmi thil zong asi caah nan tuah awk asi. Na nu le na pa upat hna ti hi nawlbia hmasa bik asi ii, cu ti na tuah ahcun na caah a tha lai ii ram chungah saupi na nung lai, tiah chap chih asi" tiah kan hmuh.\nKhrihfa asi mi hna nih kan nun nak ah hringtu Nu le Pa dawt khawh le zohkhen kawh i zuam cio hna usih.


R.I.P : Kalaymyo Ah AG Church Pastor Rev.France Cu Covid In A Nunnak Liam – Buanchukcho\nKalaymyo Ah AG Church Pastor Rev.France Cu Covid In A Nunnak Liam. Kalaymyo Tawngphila AG Church Pastor Rev.France cu Covid in June 13,2021 zaanlei suimilam 1:30PM ah a nunnak a liam tiah kan theih. Rev.France hi kum 53 asi i fanu fapa pali a ngei,nu pahnih le pa pahnih an si tiah Church riantuan hawi sinin kan theih. Nizaan June 12 zongah Ramthlo AG Church Pastor Rev.Piang Bik Covid in a nunnak a liam. The Chin Post\nthawngpang dang relchap : A tanglei ca hi rel tikah lungthin a hno, mitthli a hai, (CDF-Mindat chungtel pakhat nih a tak in a tonmi)\nCu bia ka theih tikah ka ngakchia lio i ka zoh balmi Vietnam ral muicawl (movie) pakhat ka lungah a hung chuak.\nLemcang (Minta) cu Arnold a si rua ka ti. Vietnam lei a doh cuahmahmi US Marine ralkap pakhat nih amah a chanhtu Vietnam khua pakhat a chanh thannak muicawl a si. Dawtnak cu a kir than timi hi ka zumh. A hnu ah anmah theihternak ka rak tuah te lai. An kut chungah an meithal taktak kha tlaihter thannak caan a hla ti lo. #Zalen


Nitlaklei company nih Myanmar ralkap an mawhchiat nain Asian company cu an holh duh lo - THE CHIN EXPRESS\nNitlaklei company nih Myanmar ralkap an mawhchiat nain Asian company cu an holh duh lo\nMyanmar ah sipuaizi a tuahmi Nithlaklei ram company pawl; Coca-Cola, Facebook, H&M, Heineken, Nestle le Unilever, tbk. nitlaklei ram company 50 dengmang nih Myanmar ralkap uknak chuhmi kongah lungṭhat lonak minsen an thut.\nSinain, kan innpa a simi Asia company pawl cu an kaa an cip peng ko.\n“Myanmar ram ah sipuaisi a tuahmi kan si bantukin, Myanmar mipi le zatlang bu pawl he hmunhma aa hrawmmi kan si. Nuhrin covo, democracy, zalong tein lungum langhternak le upadi ning tein rianṭuannak nih kan dihlak a kan ṭhathnem,” tiin Yangon hrambunh Myanmar Center for Responsible Business (MCRB) nih a ṭial.\nMCRB nih “mah cathanh hi minsen kan thutpiak ve uh” tiin February thla thokka in minthutu a khomh lengmang hna nain company tampi nih an thut duh lo. Kan hnu zarh ah sandahpiahtu mipi 18 an thah hna hnu ceo in company pawl holh hram an i thok.\nKan hnu zarh Nilini ah American le European company pawl aiawhtu Ramdang Chawlehnak Bu nih, “ralkap cozah nih meeting a kan sawmmi kan cohlang lo, hohmanh kan kai lai lo” tiin cathanh an chuah.\nMah hnu ceo ahcun, Japan upadi company tumtlang 4 lakah aa tel vemi Nishimura & Asahi nih MCRB cathanh ahcun min a thut ve.\nNorway cozah bank nih, “Japan company Kirin Holdings cu uknak firtu Myanmar ralkap company he sipuaizi a tuah caah kan ram nih $1.3 trillion in ramdang company invest kan tuahmi ah telh lo dingin khua kan ruah lio asi,” tiin a thanh.\nJapan company pawl nih Myanmar ralkap he i bawm in Yangon ah sipuaizi tuahnak inn Y Complex an sak, tiin Myanmar Zatlang Bu pawl nih UN sinah an report.\nMCRB minsen a thumi lakah Adidas, Carlsberg, L’Oreal, Maersk, Metro le Total zong an i tel.\nRamdang company pawl cu ramchung company 100 leng nih minsen an thutpi ve hna. Myanmar company tumtlang bik a si vemi KBZ Bank te pawl zong nih an thut ve.\n2014 ah Myanmar a lutmi Norway company Telenor zong nih a thut ve. Telenor cu ralkap nih uknak an chuhka zongah zapi theih in a lungṭhat lonak cathanh a rak chuah lengmang.\nMyanmar um Australia Chawlehnak Bu nih Nithumni ahkhan a lungṭhat lonak (ralkap a duh lonak) a langhter ve. “February 1 thokin Myanmar boruak aa thlen caah ramdangmi nih sipuaizi ngan tuah ngam asi ti lo. Buainak donghter ulaw a rannak in democracy cozah ah kir uh tiah kan in forhfial hna,” ati.\nFacebook zong nih ralkap thawngthanhnak Facebook le Instagram account pawl a thahpiak thluahmah hna. Ralkap company Myanmar Economic Holdings zong Facebook ah cawngia a onh ti lo.\nMCRB cathanh cu Myanmar um Europe Chawlehnak Bu nih a dirkamh. Japan Chawlehnak Bu nih cun a dirkamh duh lo, “kan i ruah lio so” ati men.\nMyanmar ah sipuaizi a tuahmi Asia company pawl cu ralkap duhlonak an chim duh bak lo. Singapore company Ascent Capital lebang nih cun “media sinah biachim kan i tim lo,” ati men ko.\nSandahpiahtu kum 25 ngaknu Phyo nih, “kan ram ah sipuaizi a tuahmi company pawl dai ziar tein an ummi hi cu mipi zawnruahnak an ngei lo tiin ka ruah ko,” tiah a lungfahnak a chim.\nSingapore Ramdang Vuanci Vivian Balakrishnan nih, “Singapore cu Myanmar ah sipuaizi tuah hi kan i hmaithlak awk asi,” ati ve celngel. Mah cangka in Myanmar mipi nih Facebook ah Singapore ṭamhnak company Crystal Jade, BreadTalk le Ya Kun Kaya Toast pawl duhlonak an langhter.\nMyanmar ah sipuaizi a tuahmi Asia company tumtlang pawl cu ralkap duhlonak an chim duh lo nain, Japan company hme le laivuang 3 cu MCRB cathanh ah minsen an thut ve. “Mipi lei ah kan dir, mipi tukvelh, tlaih, thahnawn le nuhrin covo buar cu kan cohlang hrimhrim lo,” an ti.


Fiang Ko In America Ram Pi Pial Hram Aa Thok Cang – Hakha Cherry\nFiang Ko In America Ram Pi Pial Hram Aa Thok Cang\nUS Congress i a tang khan House nih an voi 177 naak kum thar (2021) Zarhpini zing tonpumhnak ah Pathian le a nawlngeihnak an hlawt.\nMissouri i District 5 naak aiawhtu Congress pa Methodist Pastor Rep. Emanuel Cleaver nih thlacamnak in a hruai hna. Hitihin thla a cam:”We ask it in the name of the monotheistic god, Brahma, and God known by many names by many different faiths. Amen and awoman,”\nLai holh in cun, “monothesitc (Pathian pakhat lawng a um ti a zummi Khrihfa, Judah, Muslim) Brahma (Hindu pathian) le pathian min dangdang aa tlaihmi hna le zumhnak dangdang aa tlaihmi hna pathian min in ( hi bia vislte cu) kan hal. Amen and awoman” tiah a donghnak a tuah.\nA thlacam in fiang tein in a langmi cu pluralistic zumhnak aa tlaihmi a si. ‘Pluralistic’ biaknak aa tlaihmi nih an zumhmi cu miphun vialte nih kan biakmi Pathian hi aa khat ko. Kan biaknak min, Pathian min, kan zumhning hna pawl tu aa dan caah a si an ti.\nTahchunnak ah, India miphun nih an biaknak aa dan rup in pathian phunphun an ngei; Taluk nih an ngei ve; Kawl nih an ngei ve; Laimi nih kan ngei ve; miphun vialte nih pathian phunphun kan ngei hna i, zumhnak phunphun zong kan ngei i, kan zumhmi pathian cio duhning hoih zong in nun phunglam zong kan ngei hna.\nCuccah Pluralist pawl nih an i thawh i, kan biakmi pathian cu aa khat dih ko; kan umnak hmun, kan auhmi pathian min le zumhning tu aa dan hna caah a si. Kan zumhmi muru cu aa khat ko tiah an au pi.\nJohn Hick cauk “God Has Many Names” hi ka thesis caah refutation (alnak) ka rak tush. An idea cu a cung i ka langhtermi hi a si. Kan pathian aa dang lo ti kha langhter peng an i zuam. Vawleicung biaknak vialte tlukceo in chiah dih an i zuam.\nAho biaknak hmanh a hmaan deuh um lo i, a chia deuh um, kan i khat dih hna; pathian min kan auhning, kan biakning le kan zulhmi aa dan hna ca lawng ah a si an ti.\nKan bia sau cang, Congress pa zong hi pluralist a si i, Khrihfami Pathian lawng a hmaanmi Pathian; Jesuh lawng kan luatnal lam a si ti a zum ti lo i, Muslim pathian zong a hmaan, Hindu pathian pawl zong a hmaan tiaha thlacamnak in a langhter.\nA donghnak hna ahcun Pathian min a ningcang loin “Amen and awoman” ti tiang in a hman rih. Thla kan cam tikah ‘Amen’ tiin kan donghter. ‘Amen’ kan ti tikah thlacamtu thlacammi kan cohlanpiak zong a si i, Pathian na duhnak bang si ko seh kan ti zong a si i, si hram ko seh ti zong a si i, tling hram ko seh ti zong a si. Duhnak (wish) langhter zong a si.\nCun an pitar nu House Speaker a tling thanmi Nancy Pelosi le Rules Committe Chairman James P. Mcgovern nih nu le pa (gender) dannak min vialte hrawh dih in Congress phung a ser than. Hi phung hi America ram pi ca si loin House chungah an zulh dingmi a si.\nHouse chungah bu a tuah i a ti a tit lai i America pumpi a karh te lai.Tahchunnak ah, mother, father, son, daughter, tbk nu le pa dannak a langhtertu biafang poah hman lo ding an ti. Chairman ti si loin ‘chair’ biafang lawng hman a si cang lai tbk, she or he resigns ti loin ‘resign’ ti lawng a si cang lai tbk; Nancy Pelosi kong chim an duh tikah ‘she’ hman loin Speaker of the house ti khi a hei si ko cang lai cu!\nRev. Franklin Graham zong a lungfak ngai. Pathian nih nu le pa ningcang tein a kan ser i ‘man and woman’ tiah fiang tein min a kan pekmi hrawh timh cu Pathian doh a si tiah fak piin a zai.\nTu kum House pawl kalning cu tlingza ngai a si. Khrihfami an thinhung i an zai tuk. An zaining bia zong an fak. “Mirut” tbk le a phunphun in lungtlin lonak an langhter cio.Credit-Luther Tin Hre\nMask (Hmurhuh) le Khrih Thisen


CHIN MIPHUN NIH BUALCO CAAN A SI VE CANG Pu Khua Kung Panglong biaren minthu Pu Kio Mang fapa – Hakha Cherry\n2020 November cun Kawlram bualcotu ding fianter ni a si bang Tlangcung Miphun zong a si ve lai. 2018 hlan cu khuathar kan unau nih bual a co tawn nain 2019-2020 cun Chuncung le Hniarlawn nih an co ve cang.Cu ve bang in Chin Miphun nih Bual co caan a si ve cang ti fian a herh tuk. 1962 in 2010 tiang cu tlaihhrem uknak le Hriamhar in uk kan si. 2010-2015 tiang kha a deu Democracy in USDP nih uk ṭhan kan si. Kawlram pumpi in a dik mi uknak duh cio a si caah le ralkap uknak duh lo ruang ah NLD mee kan pek cio nak cu a si. USDP an hram cu ralkap a si bang NLD zong an hram cu Kawlmi an si cu zapi hngalh a si. Chin mi nih Kawl mi kan bawmhnak hna kha an kan teinak tu ah a cang. Kan lung fim cio awk tuk a si cang.\nKaren le Tuluk ral tuk bawmhnak Col. Van Kulh, Major Cawrap nih an chim ṭial mi kha a dik mi bia a si. Chin mi dawtnak a hngal lo mi Kawlmi an si hih.Panlong biahren Federal a ralchanhtu hi tlukceo le keucheu a si mi Usaw le Nevun an si hi a dik mi a si ko. Palh bia a si hin lo. Lungfim hrimhrim awk tu kan si cang. Kawlmi fangkhat Tlangcung mi fangkhat timi kha hlan Party unit chungtel zong nih a sullam an rak hngal kho ve lo.\nChin mi kan hmelchunh ah lungfek Vapual kan timi hi B.A, M.A. Ph. D zong nih cawn in hngalh khawh phun a si lo. Lothlo tarpa tu nih cawn loin hngalh mi tu a si.A cung lei 1-4 tiang hi ka lih in ka palh mi a si lo. A dikmi bia sullam an sinak ka fianter lai.\nKaren le Tuluk kha 1stle 4thChin nih kawl mi raltuk an bawmh hna i, an teipiak hna ruangah Kawlrawn hmun kip ah Chin mi an lu an i phum. Chinmi chungkhar an mitthli a hul bal lo. Philh a har hringhran ko. U Nu, Nevun, Thanshwe chan ah cun Ralkap in Civil uknak tiang lutlaitu ah Chin mi an hmang duh bal hna lo.\nAungsan le Panlong biahren an tuahmi kha thildik taktak a rak si ko. U Saw le Nevun tuahsernak nih a dik ti a fianter hi mu. Chin mi teirialnak tu ah canter usih. NLD zong nih kum 5 chung ah a mu an cip rih lo hih.\nKawlmi fangkhat tlangcung mi fangkhat timi kha tangka fang in an ruah caah Party Unit nih a si kho lo an rak ti duhnak cu Chin mi kan tlawm tuk, Kawlmi an tam tuk an ruah palh bia a si an ti, an chim mi ka theih ve. Kawlmi nih an i lak ve ning ah Kachin fangkhat Kawl fangkhat, Chin fang khat kawl fang khat an ti ve, mah ning cun sisehlaw, Tlangcung miphun pasarih nih phunkhat fangkhat cio kan co lio ah Kawl mi nih fang sarih an co awk a si hnga, an i miak tuk hnga cuh. A si kho lo mi an si veve, chim duhmi cu mahle nuhrin covo cio hmuhtinh ding tu a rak si . Hi pek duh lo ruang ah dahkaw Tlangcung mi hriam an lak ve cio nak a si cuh.\nChin mi kan hmelchunh ah VAPUAL a si, kan tinak a biapitnak cu zumhtlak lungfek ngei lungthin ding, zuanzam duh lo, a khuah tein a um mi va phun an rak si. Hlan Chin mi nu le va zong hi Vapual nun a rak ngei ve, mi lungfek lung ding ngei, mi zuangzam lo an rak si ca le bia le hla cuang ah a rak um tawn mi va bawi phun a si caah phuntanh Chin mi nih mah le miphun cu lungfeh nak he upat hmaizahnak in kan Chin ram ah Bual co caan a cu ve hrim cang.\nChim le ṭial ka duh bik nak cu a si. Chin ram cozah an can i uk pennak nawl a ngei cang mi cu USDP le NLD an si cang caah atu 2020 thimnak ah cun Chin mi nih Bual an co ve caan a si ve ko cang. Lungthin dang hlenthawinak mah phun zuartu kan si hrimhrim awk a si ti lo. Cucaah na kutchung um mi catlap hmete cu na miphun an zal chung ah hei sanh law na lungthlitum na co ko cang lai.Pu Khua Kung cu Panglong hnatlaknak biahren Chin miphun aiawh in min a thu tu lak ah aa telmi Pu Kio Mang fapa a si.Credit-Chin national League for Democracy – Hakha-Thantlang\nCCU pakhat um khi Lairam caah a zaa tuk rih.Nizan hrawng kha kan pawlorh pawl ca thaimi ka hmuh i a ṭha ngaimi lo.


A POITUK HRINGHRAN SIIZUNG RIANTTUANTU NIH CHINMI REPORT AN TUAH HNA – The Chinlung Post\nAtu lio RMCO chung ah Chin mi siizung kai lio ah siizung riantuan tu pawl nih report tuah ruang ah Palek nih siizung chung ah tlaih mi case 3 kan ngei cang.Nu pahnih le pa pakhat an si. Nu pakhat cu a kum tling lo mi a si a dang pakhat cu nau pawi lio( thla 7)mi a si. An tlaih nak pawl cu cozah siizung long te ah an si i an tlaihnak a ruang cu legal document hna an ngei lo ruang ah an si.\nMah long si lo in siiznung ah immigration lei ah report tuah le kan in tlaih ter hna lai tiah siizung riantuan tu pawl nih an tlerh mi case hna zong tu kum chung cu a tam ngai. A hlei in Lockdown dih ah an zual deuhdeuh.Mah kong he pehtlai in nizan ah ka hawile pawl Nuhrin covo lei a cawlcang tu hna le NGO hna he zan tlai tiang I ton biaruahnak kan ngei.\nMah kan biaruah nak chung in thil kan i fiang mi cu, mah bantuk in ralzam le ramdang mi siizung ah tlaih le thleidannak hna kong ah hin mah siizung pawl i an hnu lei ah a fial tu pakhat khat an um ko lai ti mi lunghrin nak kan ngei. A ruang cu tangka pek kho lo ruang ah tlaih si lo in tangka pek ko bu zong ah tlaih thiamthiam a si tikah lunghrin ngai a si. A cheu siizung hna zong ah cun UN catlap um lo in operation te hna an kan tuah piak duh ti lo.\nMah bantuk harnak kan ton lio ah UNHCR nih le kan hal ning le thil kan duh ning in rian an kan tuan piak kho lo tik ah mipi caah a herh ning tein lam kawl a hau cang. Cu caah, ACR nih kan ngei mi case vial te cu kan fawnh dih hna i nizan ah Nuhrin covo lei a cawlcang tu hna le NGO pawl sin ah up dih a si cang an mah nih zong a herh ning tein cozah lei tuanvo ngei tu hna sin ah hal/nawlnak an tuah lai. A herh ah cun hluatdaw tiang ah chuah pi a si te lai.Chin mi caah himnak le luatnak Pathian nih rak kan pek ko hram seh. Credit: Jame Bawi Thang Bik


Benjamin Sum Nih Daltron Harris Nawl Acawn Nain Benjamin Sum Atlamtlin Lo Nak Cu Poiko!++ – TIMES OF CHIN NEWS\nJanuary 16, 2020 thawngthawng CHIN 0\nDaltron harris hi chim cang bantuk in X-Factor 2018 winner asi bantuk in ahla sak mi zong an i dawh tuk i avoice zong atha kho tuk mah ruangah benjamin sum nih aa auar uk ve le asi lai asam style zong acawn i alam ning zong acawn pah ve i, atlamtling pah ko asinain pakhat atlamtlin lo nak cu Daltron harris cu Winner angah kho i benjamin sum cu winner asi kho ve lo. Ahrim hrim in benjamin sum nih hin afashion hi alak i mah bantuk te hin avan i tuah ve ko hih!\nAn mui an i lawh tuk ningle unau bak khi an si ko hi teh!\nBenjamin sum nih Daltron harris avan lar hnu bak khan Creep timi hla hi arak cover i achorus ti hi cu asa kho ve rua lo nain adang afawi deuh nak pawl te hi cu avan sak ve ko i athiam ngai ve. Avideo hi rak ngai ve cio hmanh uh! Vawlei Cung minthang Singer Dalton Harris 2018 x-factor winner dalton harris le benjamin sum hi an rak i lo kho taktak si an konglam an chim bak cu ngeih chiat taktak asi. Dalton harris zong hi Kum 7 asi lioah arak i timh tuah cang i 2018 ah khan amang bantuk in arak i ruah chan mi cu atling kho taktak cang i atuah cun alar ngai cang. Dalton harris hi Jamaica misa asi i x-factor ah U.K ah hin avan i zuam ve nak asi.\nAruang cu U.K i azuam mi poh hi cu vawlei cungah hin an lar ngai i cu bantuk in milar deuh deuh poh hi cu U.K deuh lawng te ah performance an tuah cio hna i an i zuam cio hna. Benjamin sum nih hin avan lar hnu tlawmpal ah khan Ahla pakhat zong arak cover i ngeih zong anuam ngai. Nain Daltron harris bantuk hi cu asi kho deuh lo aruang cu Daltron harris hi aa voice hrim hrim asang kho tuk hleiah voice tuah ning hi athiam tuk i amak lawlaw. Hi lio chan ah hin One direction member Louis tomlinson zong judge arak si. Simon hein an i nuam kho taktak ti asi.\nCorona Virus hnuhung bik Thawng\nKawlram Ah Coronavirus A Lut Taktak Cang Ko Rua\nEsther Nih Kum 22 A Tlin Ni Philh Khawhlo Ding Tuanbia A Cannak Kong A Rak Chimphuan


Kan ram le miphun Intuarnak kong Australia Prime Minister an ton, biaruahnak an ngeih – THE CHINLAND POST\nKan ram le miphun Intuarnak kong Australia Prime Minister an ton, biaruahnak an ngeih\nThe Chinland Post| 2022 March 18 — Senator Dean Smith le MP Vince Connelly khuakhan lairelnak le tawlrelnak thawng in Australia Prime Minister Scott Morrison cu Australia um Ramkomh Kawlram pumpak le a bu in minung pariat nih March 17 (cawn nili) ah tonnak an ngeih tiah theih a si.\nKan ram le miphun harsatnak le intuarnak kong he pehtlai in kan Prime Minister cu kan ton, biaruahnak kan ngeih tiah, tonnak ah a telmi Australia Chin Federation in Chairman Pu Renny Ceu Lian Mang nih The Chinland Post ah a chim.\n“Salai Ram Tinthei (Cungpi) nih SAC ralhrang ralkap nih hramhram in uknak an lak ruang ah kan miphun nih harsatnak a tong mi hi kanmah tein kum khat fai kan bawm cang hna, Australia cozah nih Humanitarian aid le a dangdang in bawmhnak ding pek ding ah a chim” tiah Pu Renny Ceu Lian Mang nih a chimchap.\nCun, amah Pu Renny lila nih cun, Prime Minister sin ah cun “Thlantlang khua cu ralhrang hna nih an kan khangh piak dih ruang ah Thlantlang khua cu kan chuah tak i Mizoram ramri ah ralzam dirhmun in kan miphun nih intuarnak kong le India cozah nih zeihmanh bawmhnak a kan pe lonak kong. Atu tiang ah, miphun unau a si mi Mizoram lawng nih an kan bawmhnak kong a chim.\nHi tonnak ah, Prime Minister Scott Morrison nih an chimmi chung in bialehnak le biahalnak a tuah mi hna chung in, a biapi cu 1. UNHCR nih an in bawm hna maw? 2. Chin ralzam pawl khuai ka dah an um? timi a si. Cun, Bawmhnak phaisa cu zeitin dah nan kuat hna? timi hi a hal chih hna tiah theih a si.\nPalai a tongmi hna nih, UNHCR le Ramdang in NUG pawl sin in zeihmanh bawmhnak hmuh lo nak kong le Chin ralzam kan umnak hmunhma cu Map in tha tein kan hmuh sak. Atulio ah, Ramkomh Kawlram cozah bank hman awk a tha lo caah agency in bawmhnak phaisa cu kan kuat nak kong cu an chimh.\nSenator Dean Smith nih Chin miphun cu hmunkhat te ah lungrual tein an miphun caah rian a tuan cuahmah mi miphun an si, amah lila zong Chinram ah voi hnih a phanhnak kong, atu an chimmi vialte hi cozah nih theihpi tlak le cherhchan awk atlak mi Chin Human Right Organisation (CHRO) nih a khomhsuatmi le a thanh (update) a tuahmi lawngte a si tiah a chimh.\nSenator Dean Smith le Hakha Zatlang Bu Upa cheukhat\nKeimah pumpak zong CHRO nih an rak ka thanh lengmangmi a si, an rak ka pehtlaih lengmang tiah Prime Minister sin ahcun, Senator Dean Smith nih a chim.\nSenator Dean Smith nih cun, Kawlram kong ah Australia um Chin upa pawl le CHRO he tonbiaruahnak kan ngei cang, cun tuan deuh ah Chin ralzam pawl caah Malaysia UNHCR zong ka rak ton bal cang hna tiah Senator Dean Smith nih Prime Minister a chimh chap.\nCu kong he pehtlai in, Prime Minister nih “Chin miphun caan saupi na rak bawm ca hna ah kaa lawm tuk, keimah zong kan Biakinn nih bawmhnak kan kuat bal hna,” tiah a ti.\nMP Vince Connelly nih Local Burmese Community hna nih an har nak le an herhmi bawmhnak an kan halmi cu fakpi in na ruah piak hna lai tiah ka zumh tiah a chimh fawn.\nPrime Minister Scott nih Kawlram kong ah policy [Australia] ngeihmi zoh than nak kaa zuam lai , Humanitarian Visa le Humanitarian aid kong he pehtlai in tuanvo ngeitu hna le Kawlram lei kong a thei mi le Kawlram zong ah Ambassador a tuan balmi le Kawlram kong ah ruahnak petu ka hal lai a tiah tonnak a kalmi palai hna sin ah a chim.\nA hlei in, Prime Minister nih tutan bia kan i ruah nak hi thaizing kiptuh ah tuah kho cawlh mi a si lo, dot khat hnu dot khat ni tuah a hau mi a si. Cun, hartong le Ralzam kong le a dangdang nan herhmi cu Senator Dean Smith le MP Vince Conaly sin ah rak chim hna uh law keimah le a dang tuanvo ngeitu hna sin ah an kan chimh than lai i data le update tuah khawh nak ding kan i zuam lai tiah Prime Minister nih a cahtak hna tiah theih a si.#\nPrevious SAC nih Chin ramkulh khuate vialte ah Covid-19 khamhsii chunh ding timtuahnak a ngei\nNext Rakhine ram ah SAC ralkap cawlcanghnak a tam chin thluahmah


Mino kum 18 mi, Jesuh a hlawt duh lo caah an thah ning cu a fak tuk hrinhrang\nJesuh a zum ning a a thawngtuk caah a kawng a rel mi poah nih an uar i mitthli he an um ko. Mino kum 18 mi, Daniela bantuk in zumnak a ngei mi cu zumlotu nih mah bantuk in an thah ko hi. Mino kum 18 mi nih mah bantuk in Jesuh a zum i,\nJesuh cu ka hlawn khoh bak ko, ka caah cun thinak cu tih a nung ngai, natein Jesuh hlawn cu ka duh lo caah ka thah ko u tiah raltha tein Jesuh a dirpi ngam mi, Jesuh caah pasal le raltha, Daniel le a hoi bantuk in a zumnak ah raltha tein Pathian a zul mi cu Hindu extremist pawl sawngkhoi chungah an chia i, a ke le kut an tanh piak hnuah lungin an cheh i, nam i voitam pi an hnunglei in an vih hnuah a nunnak a liam\nSambaru Madkami ruak cu Jun 5 ah ramlak chungah, an umnak khua Kenduguca, malkangiri District, Odisha stat in milles 4 hla ah a ruak hi hmuh a si. June ni 4 ah khan khrifa a huat ngai mi nih thah ding in an kawl hna tiah source nih a chim\nSambaru hi hostel ah ca cawng in a um tawn mi a si, natein Covid lockdown ruangah inn lei ah a um i, mah bantuk in inn lei ah a um lio ah hin Pathian sin ah fakpi in thazang laknak ding caah thla a cam peng mi a si. Sambaru Pathian bia a thei tuk mi a si. An khuah ah hin inn 230 hrawng a um i, khrifah inn hi inn 3 lawng a um. Khrifah tlawmte an si i, amah hi an nih bohchan ngai mi a si.\nLockdown lio a si caah Ni fatin khrifah chungkhar hna cu thlacam nak a tuah pi tawn hna i, Bible a cawn piak tawn. Minung 10 hrawng cu Sambara inn ah June ni 4, suimilam 11PM hrawngah an rah, Sambara pa cu an au i, tlaih an nih tim. Natein sambara pa hi a fanu a dam lo i siizungah a fanu a zohternak le sii a lak piak tawnnak hi an inn in a hlat ngai caah hmun dangah a chungkhar sin ah mah zan ah hian a um lio a si. Sambaru pa cu a um lo caah amah sambaru cu an tlaih i, hmun dang ah an kalpi\nSambaru an tlaih i an kalpi hnuah, mi dang tampi nih lampi an an rak dawn. a kut ah an ttawn i, fakpi in an velh. Sambaru cu ramleng ah an kal pi i, sawngkhoi chungah an chia i, a ke le kut an tanh piak hnuah lungin an cheh i, nam i voitam pi an hnunglei in an vih hnuah a nunnak a liam. Source-Morning Star News\nBe the first to comment on "Mino kum 18 mi, Jesuh a hlawt duh lo caah an thah ning cu a fak tuk hrinhrang"


Chin Mino Hna Sin Biacah : Salai Lairamthang, 88 Generation! – Chin 11 News\nChin Mino Hna Sin Biacah : Salai Lairamthang, 88 Generation!\nChin mino hna ralkap cozah dohnak caan tha nan ngeih hi nan iuar ding a si. Raltha tein hmai nawr khawh i zuam chih uh. Dothlennak nih pasaltha le nusaltha a hrin tawn hna. kan miphun chung in bochan thlak pasaltha le nusaltha nan chuak lai. Chin mino hna le sianghleirun siangakchia hna nih mah dothlennak hi hmaisuang in nawl hram uh. A dihdongh tiang ngol loin pehzulh khawh izuam uh, nanmah chan i cozah nan thlen khawh ahcun hmailei fanau hna le techinfapar, [ next generation ] hna nih a theipar an zuun lai.\nNan ule chan ah kan si khawh tawk kan i zuam, thisen tampi, nunnak tampi, hremnak le temturanak phun tampi kan tuar nain kan hlawh a tling kho lo, nanmah chan ah kan hlawhtling hram seh. Kanmah chan i kan hlawh tlin lo caah nanmah chan ah nan tuar, nanmah chan i nan hlawhtlin lo ahcun nan naule, nan fale chan nih an tuar te lai. Ram ca le miphun caah tuanbia dawh tial khawh izuam hram uh. Chin mino hna upatnak le bochannak tampi he, Credit: Salai Lairamthang, 88 Generation!\nSalai Tial Hram Ling Nih A Tialmi Relchih Ding: Tutan Kawlram Kongah Cozah Riantuantu Nih Theih Herh Taktakmi!: Cozah Rian Nuar A Biapi Tuk! Ralkap Cozah nih uknak tungtlang pathum ningin an lak tikah cozah rian cu an kutcung ah a um dih. Cu ca ah hi cozah a rian a tlak (fail) nakhnga zungkai i sum ta ko sawh. Tutan lawng hi ralkap thlaknak ca ah mipi kan i fun bik lio a si. Kan chan ah uknak lak um ti hlah seh ti kan duh. Cu ca ah thaizing cun na zungrian te kha hun chia ta ko. Na fale le na techin ca ah biakhiak tu a si kho.\nCDC/CDM lawnglawng hi ruahchan ngam taktak mi le hmual a ngei taktak mi a si. Cozah rian a tlai lomi paoh lam ah kan chuak ko hih. Tarno thlulo in. Hi lio ah Laimi kan patar pawl, todan lawng a ngiami hna hi kan tei tikah tuanbia nih a kutdong in a sawh te hna lai. An chungkhat nih rak thlauh hram ko hna uh. Kan rampi ningin thlankhur tlang ah kan dir lio, nai palhnak pakhat nih khur a kan tlakpi ahcun chuah ṭhan ti mi cu minung chankhat a rau tawn ko khah. I ṭangrual hna usih. Ralkap uknak tla ko seh.


Thawngpang chia:Chin mi lakah’Nufa hna nih Coronavirus zawtnak an ngei. – Onlinenungak\nThawngpang chia:Chin mi lakah’Nufa hna nih Coronavirus zawtnak an ngei.\nMyanmar Ngandamnak zung nih cun tuzing July 19 ah Myanmar ah covid 19 zawtnak a nei thar mi pakhat a um tiah thawng an thanh i, Chinram Tonzaang peng i ummi kum 54 nu a si tiah an tar langh. A hnuah Tedim post nih cun tuzing i zawtnak thar an hmuhmi cu kan hnung i zawtnak nei Hngakchia 6 mi, case 318 i a nu kha a si tiah an tar langh.\nNufa hna cu Tidim Si-inn ah um cia an si i, a fapa deuh cu July 9 ah covid 19 zawtnak a nei tiah hmuhchuah hmasa a rak si. A nu nih a fapa sin in Covid 19 zawtnak a kai maw? a rak nei cia nain a rak lang rih lo mi maw a si cu theih a si rih lo. A sinain, a fapa nih covid 19 zawtnak a neih tikah tuamhlawm dingin Tidim sizung ah a um hnawh i an khua in Tonzaang, Tonzaang in Tedim tiang a kalpi tu le a buaipi tu a si.\nAn nufa in June 29 ah India ram Churachandpur (Iamka) in Tidim ram, Tonzaang peng Hai Ciin khua an panh i June 30 in kharkhumhnak hmunah an rak um. Hai Ciin cu Tonzaang in meng 85 bak a hlat i, India ramri he a neih ngai. An fapa nih covid 19 zawtnak a neih tikah an khua Hai Ciin in Cikkha khua tiang a nu le pa nih cun bike in an kalpi.\nCikkha in Tonzaang cu ZYA damlo phurhnak motor in an kal pi than i, Tonzaang pituh Sizung ah zankhat an riak. Tonzaang in Tidim sizung cu damlo mawtaw in July 10, zinglei suimilam 10 ah an phan kho.\nJuly 19 zinglei tiang Myanmar ah covid 19 zawtnak hrik hmuhmi 341 an um i an lakah thi 6 le dam thanmi 273 an um. Chinram ah covid 19 zawtnak nei 12 hmuhchuah an si cang nain, mi 10 cu an dam cang i, Si-inn an chuahtak cang hna i, Nufa hna lawng cu Tidim Si-inn ah an ti khawhtawkin an zohkhenh cuahmah lio hna an si. (Tidim post)\nTheitar nak:Hmanthlak hi a dang asi’An hmanthlak ka ngei lo caah nan ka theithiam lai kan nawl hna.\nA tang zong hi relchap khawh asi duh ah cun:


Vawleipi Pulrai COVID-19: A Ruang le Hmailei Kan Him Khawh Deuhnak – THE CHINLAND POST\nVawleipi Pulrai COVID-19: A Ruang le Hmailei Kan Him Khawh Deuhnak\n| By Ngun Kam | — Tulio vawlei thawngpang cu COVID-19 (Pulrai) thawng nih a khuh. April 7, 2020 cazin ning in Vawleicung Ngandamnak Bu (WHO) nih Covid-19 ruang ah vawleicung ah zawtnak rungrul a ngei mi milu – 1,395,347, le a thi mi milu – 78,610 an si cang tiah a thanh. Nikhat hnu nikhat a zaw mi le thi mi karh deuhdeuh a si. Thinphang thlalau in a kan chiah cio. Kan vawleipi a zaw, zawt taktak in. Cumpi tlangrai sawhsawh a si lo. Siilei thiamsang hna nih damh khawhnak lam an kawl cuahmah. Tutiang cu an hmu kho rih lo. Tikah, inn ah um, mibu sin chuah lo (social distancing) lawng hi himnak lam ttha bik sii-ai ah a hung cang. Lunghrinhnak le ttihnak nih hmunhma a laak. Khuh sual citcet ahcun mi lunghrinh co lawng si hlah, mah le mah zong i zumh setsai a si lo. Khat le khat i ttih ciocio. Lunghrinhnak mit lawngte, vawlei ah. Ram tampi ah sehzung ngan pipi an khar. Mi tampi rian lo in a chiah hna. Vawleicung chawlehthalnak (sipuaizi) tiang a hnursuan. Cu lawng hlah, Laimi nih kan sunhsak ngai mi kan zatlang nun le kan Khrihfa sinak tiang a hun hnursuan ve.\nPhungthluk ah “Ka fa thi kaw, puh lo ka puh” ti bang Covid-19 zawtnak ci kong ah kan puuh ning le hmuh ning bel aa dang liangluang. A cheu nih minung serchuah chom mi a si an ti. A cheu ve nih saram in a chuak ti a si ve. A dang pawl ve nih Pathian nicaan a nai cang, nan sualnak i ngaichih uh ti bak a si ve hoi. A phung a si ko ti phot ko usih. Mah cabia zong nih a ruang le hmailei ah pulrai tthalo in kan him khawh deuh nakding ah zeidah a herh timi kong ah hram lak in cattial tu nih langhter aa tim.\nCOVID-19, Zawtnak Ci Kong Ah Hmuhning Phunphun\nCovid-19 cu 2019 December in Wuhan khua, Tuluk ram i, saram zuarnak hmun, a nung in siseh, a thicia in siseh (wildlife market) in aa thok tiah theih bik le pom cem mi a si. Zeithil paoh hi a can tikah a ruang a um zungzal. Kan chim cang bang tulio kan ton mi pulrai kong ah a ruang tampi puh cio a si. Ruahning dangdang phun thum a tanglei bang kan langhter lai.\nWuhan khua, Tuluk ram dothlatnak hmun (research laboratory) in zawtnak ci a thok timi ruahnak: January chuah Washington Times nih Covid -19, zawtnak ci cu Wuhan khua, Tuluk ram dothlatnak hmun (research laboratory) in thok dawh a si tiah a ttial mi nih vawleicung thawngzamhnak cahmai (social media platforms) ah hmunhma kaupi in a laak. Tikah, US Sen. Tom Cotton tiang nih US Congress le Fox News ah “zawtnak ci hi Tuluk ram, Wuhan khua dothlatnak (Wuhan lab) he pehtlaihnak a ngei mi a si kho” tiah a chim. Thawngzamhnak cahmai (media platforms) lawng hlah, US Congress tiang ah hmunhma a lak tikah a bia hmual a kau, kan ti khawh. Tikah, Tuluk cozah zong nih thawng dik a si lonak kong bia lehnak a tuah colh ve.\nTuluk ram leng in zawtnak ci aa sem timi ruahnak: Phungdang piin bia a hung chuak tthan mi cu Covid-19 hi Tuluk ram in siloin US ram tu in thok dawh a sinak kong Media cahmai ah bia a hung chuak tthan. Cucu, US ralkap pawl nih Tuluk ram ah mah zawtnak ci cu phorh i a karh mi tu si deuh dawh in a langter ve. Phundang in cun, US nih Tuluk ram ah zawtnak ci a thlah i, Tuluk ram in vawleicung hmun zakip a karh kan ti lai cu. Cuticun, ruahdamh mi phunphun cu vawleicung thawngzamhnak cahmai ah an hung chuah.\nMinung serchuah chom mi siloin kokek sining chung in a chuah mi a si timi ruahnak: Mah ruahnak nih a cunglei ruahning phun hnih cu a doh. A dik lo mi ruahnak, dirhmun hnget ah hram bunh mi a silonak chirhchan tampi lak in a langhter. Mah ruahnak ah a dir mi pawl hi vawleicung thiam sang (scientists) pawl an si hna. Covid-19 a chuahnak a ruang hi minung serchuah chom mi siloin kokek sining chung in a chuak mi a si an ti.\nCu kong ah cun, Rutgers University ah cachim (professor) a si mi, Richard Ebright nih The Washington Post interview ah hitihin a langhter, “zawtnak ci umtuning le sining zoh tikah, zeitilam hmanh in minung serchuah chommi (engineered virus)” a si kho lo a ti. The Cripps Research Institute zong nih kherhhlainak ttha tein a tuah hnu ah minung ser chom mi zawtnak rungrul (man-made virus) a si khawh lonak kong a chim. Vawleicung ram tampi in thiamsang hna (scientists) pawl zong nih Covid-19, pulrai cu minung serchuah chommi siloin ramlak saram (wildlife) in aa thokmi a sinak kong an dirkamh cio. Phundang cun, ramlak saram pakhat khat sinah chuak in minung sinah vun i chonh vima a si an ti. Zei ramsa sin indah Covid-19 zawtnak rungrul ci cu aa sem hnga timi hi thiamsang hna nih biatak tein an dothlat cuahmah lio. Kham khawh nakding zong a semnak piang ko in hmuhchuah khawh hi a biapi tuk. Tuan ah cun, papalak (bats) pawl sin in i sem dawh in an chim. Nain, a hnu ah saphu (pangolins) pawl sin in i sem hmasa sehlaw, cun saram dangdang, papalak sinah maw, a dang ram nung saram sin ah maw phan in, cun, minung sin ah phan in karh sehlaw a dawh an ti. Biafiang taktak cu a um rih lo. Nain, ramnung saram sin in aa sem mi a si ti cu, thiamsang tampi nih an pom mi le cohlan bik mi a si.\nA taktak ahcun, minung le ram nung saram karlak a chuak mi pulrai hna hi thilthar an si lem lo. Tuanpi in, vawlei chanbia ah minung nih kan rak ton lengmang mi an si ko. 1940 hnu vawlei chanbia ah hngalh le theih bal lo mi zawtnak tthalo pawl karh in an chuakchap lengmang ti a si. HIV zawtnak, Ebola zawtnak, H1N1 zawtnak le Zika zawtnak pawl hi mi tam deuh theih mi an si hna lai dah. Zatuak 60 (60 percent) nak tam deuh hi ram nung saram sin in aa thok ti a si. Cheukhat cu inn zuat sattil pawl sin in aa thok ve. Cu zong cu ram tlong saram pawl he pehtlaihnak a ngei tiah zumh a si tthiam. Tikah, a um kho mi cu, ram nung saram pawl hi zawtnak tthalo, pulrai chiakha a chuahpitu an si ko lo maw? ti lei khel in ruah khawh ngai a si. Pulrai tthalo chuahpitu tiah mawh phurh, sual phawt ding taktak cu maw an si ko hnga?\nAho Rian: Ramnung Saram Maw, Minung Dah?\nCunglei kan langhter cang bang zawtnak rungrul tam deuh cu saram pawl sin in a chuak i, minung cung ah a tlung chin. A hnu minung le minung karlak chonhnak tu nih ttihnung pulrai tiang a canter, atulio Covid-19 bantuk kan ti lai cu.\nEbola zawtnak kong he pehtlai in Center for International Forestry (CIFOR) tawlrelpinak in Spain ram um University of Malaga, le UK ram in Manchester Metropolitan University nih dothlatnak an tuah i a chimchuah mi cu “tuhmawng tthiamnak ruang (deforestation) le ramnung saram pawl umnak hmun detkhawh ruang (habitat degradation) ah zawtnak pulrai hi saram in minung sinah a tlun duh biknak a si” an ti. Kan tthanchon rualrual in minung nih ram lak thilnung saram pawl um hmun kan detkhawh chin lengmang hna, a lamkip in. Tikah, ram nung saram pawl zong um nakding hmunhma kong ah siseh, an humhim nakding ah lungzornak (stressed) an ngei ve lai ti cu a fiang. Cu kong he pehtlai in saram lei kong fimcawnnak ah cachim rian (professor) a ttuan mi Andrew Cunningham nih papalak kong tahchunhnak lak in hitihin a chim, “a umnak hmun tupi hmawng tthiam ruangah maw, siloah, minung ei awk duh ah – tlaih le thah ruangah maw, aa dornak hmun himlo ngai in a um tikah lungzor (stressed) zawtnak a ngei ve. Cu tikah, zawtnak i kham khawhnak (immune system) a tla i, zawtnak a ngei kho deuh. Minung zong lungzornak (stressed) kan ngeih deuh i, zawtnak (cumpi tlangrai sawhsawh hmanh) nih a kan tlunh khawh deuh bantuk in ram nung saram pawl cung zong ah a si ve,” a ti. Cun, ram nung saram pawl a nung in tlaih i dawr (market) ah cawh tthup le det ngai in zuar an si tikah an tha a der i, zawtnak rai tthalo/rungrul a chuah a fawi deuh. Pakhat le pakhat zong zawtnak rungrul an i chonh kho deuh tiah a ti.\nRam sam kong ah lutlai dirhmun in United Nations Environment Programme (UNEP) ah a ttuan lio mi Doreen Robinso nih “minung nih thingkung le saram pawl duhpoah in kan sawksam tuk ruangah kum khat hnu kum khat zawtnak rungrul tthalo a karh chin lengmang, kan ton chin lengmang” a ti. A ruang cu, minung le kokek pawngkam vawlei hi thukpi in, sawmpalak bu bang khat le khat pehtlaihnak a ngei mi kan si a ti. Tikah, fak tuk in kan pawngkam vawlei kan hnursuan ahcun pulrai ttha lo a tlung chin lengmang lai ticu a fiang ngai mi a si.\nA taktak ahcun, ram nung saram pawl cu khat le khat an nunnak le damnak caah thukpi in pehtlaihnak a ngei mi an si – an i bawm chan hna. An caah zeipipa santlai lo mi minung ca tiang a man in tuak awk tthalo mi tthathnemhnak tampi an kan pek ti cu al-awk a ttha lai lo dah. Tikah, tulio pulrai kan ton mi kong ahhin ram nung samram pawl cu mawhphurh ding an ttha lai lo. Hmailei zong ah a ttha fawn lai lo dah! Cucaah, minung kan ngandam nakding ahcun vawleipi a ngadamnak – khuacaan sining, thingkung le ramsam pawl ngandamnak- cungah aa hngat tiah Vawleicung Ngandamnak Bu (World Health Organization, WHO) le Vawleicung Ei-din le Cinthlaknak Bu (Food and Agricultural Organization, FAO) nih an chim. Cu nih cun minung kan himnak le ngandamnak cu ram tlong saram le ramlak tupi/thing kung pawl an himnak le ngandamnak ah hram a bunh zia a fianter. Cu caah, hmailei ah pulrai chia chung in kan him khawh deuh nakding le kan techin fapar hna nih kan sunhsak mi zantlang nundan an conghlawmh khawh peng nakding ahcun ramnung saram pawl ningcang loin soksam lo le, duhdim tein an nunnak caan an hman khawh nakding ah an umnak tupi (inn) zeitluk indah kan dawt le kan zohkhenh khawh timi nih bia tampi a chim te lai…\nNgun Kam (2020 April 8, Cacawn Nithum)\nCatialtu Ngun Kam cu Thailand ram um Mahidol University ah Master of Science in Environmental Management and Technology a kai cuahmah lio a si.\nZoh Chih Mi Ca Hram:\nPrevious Ka Alngam Lo Mi Tangka Bia A Al Ngamtu Lai Pasal Tha Le Nusal Tha Kan Lairam Nih A Herh\nNext Kum 5 chung Chin ramkulh Paletwa peng kahdohnak: Thla khat chung ah Chinmi 28 an thi


Saul siangpahrang nih David cu thahding in voi tamtuk a kawl – Hakha Cherry\nSaul siangpahrang nih David cu thahding in voi tamtuk a kawl. Asinan David nih Saul cu thah khawhnak can ttha voi tampi a hmuh ko nan that loin a nunnak a zuah tik ah Saul cu thangpi in a ttap. Cu tik ah Saul nih a timi cu nangmah cu keimah nakin na ding deuh a ti. Kan ralnak in kan ding deuh ve maw?\n(1 Samuel 24:16-22), “Hi bia cu David nih a chim dih hna tikah Saul nih, ‘Mah hihi nangmah aw a si maw, ka fapa David?’ tiah a ti. Cun Saul cu thangpi in a ṭap. David sinah cun, ‘Nangmah cu keimah nakin na ding deuh, zeitintiah kei nih chiatnak in kan cham zongah nang nih cun ṭhatnak in na ka cham.\nBawipa nih keimah cu nangmah kut chung i a ka chiah tik i na ka thah lo caah hin, ka cung i zaangfahnak na tuahmi kha nihin ah hin na langhter. Zeitintiah mipa nih a ral kha a hmuh ahcun, him tein a kalter ko hnga maw? Cucaah nihin i ka cung i na tuahmi caah hin Bawipa nih ṭhatnak in in lehrul ko seh. Cun atu cu, zohhmanh, nangmah cu siangpahrang na si hrimhrim lai i Israel pennak cu nangmah kut ah fehter a si lai, ti kha ka hngalh.\nCucaah, keimah hnuah ka tefa hna cu na hloh hna nakhnga lo le ka min cu ka pa innchungkhar chungin na hrawh nakhnga lo, Bawipa min in ka sinah chiat ser tuah,’ tiah a ti. Cun David nih mah cucu Saul sinah chiat in a ser. Khi tikah Saul cu a inn ah a tlung, sihmanhsehlaw David le a mi hna cu ralhau chungah khan an hung kal.”Crd-Van Tum


China caah cun a fak tak tak lai; USA nih China sibawi Li WeinLang philh lonak caah thil tuah a tim – Thechinlungnews\nChina caah cun a fak tak tak lai; USA nih China sibawi Li WeinLang philh lonak caah thil tuah a tim\nMah bantuk in US cozah nih thil a tuah tak tak ah cun China cozah caah cun zeitluk in dah a fak lai? A ruang cu Coron n China cozah nih a tha sii hmangin a tha tiah mi tampi nih an zum, aruang cu amah hi mino 35 hrawng a si caah a si\nUS lawmkers cheu nih, Coronavirus Whistle blower “Li WeinLang”, Wuhan Doctor philh lonak ding caah Chinese Embassy Washington, ah lampi cu “Li Wenliang Plaza” tih in a min thlak si seh tiah tiam tuahnak an ngei. Tom Cotton, Republican Senator, China Hawkish “Li WeinLiang hi philh a si ti lai lo, philh a si lonak ding caah fakpi in rian kan ttuan lai.\nDr Li nih mi tampi a thi ding mi hna kha, an thi lonak ding caah fakpi in rian a ttuan caah thangthat ding hrim a si. Mah bantuk in US lawmaker pawl nih tim tuahnak an ngei mi cu China nih a zoh sawhsawh kho bak lo. China caah cun zungzal minchiatnak lam pakhat a si caah si. Rep Liz Cheney le Republicans Senators dang 4 nih an buaipi lio a si. Source- Theguardian\nBe the first to comment on "China caah cun a fak tak tak lai; USA nih China sibawi Li WeinLang philh lonak caah thil tuah a tim"


Joe Biden Nih “Donald Trump Na Vote Ahcun Minak Taktak Na Si Lo Tinak A Si Tiah A Chim I A Mualpho – Chuncha News\nJoe Biden Nih “Donald Trump Na Vote Ahcun Minak Taktak Na Si Lo Tinak A Si Tiah A Chim I A Mualpho\nthawngpang dang <<<2020 Thimnak le Chin Miphun Caah Ramkhel Tlaihtleng Pa (4) : Nov 8 cun Kawlram thimnak a hun si tthan cang lai. Ram le miphun a sersiam khotu ding ramkhel party Cozah an kai khawhnak caah Chinmi zong ttuanvo nganpi kan ngei hna.\nRamkhel party nih Cozah ttha an ser khawhnak caah tahfung biapi pahnih in zoh khawh asi. Pakhatnak cu party nih an dirpi mi tlaihtleng (policy) asi. Pahnihnak cu cu party policy cu a tak in a ttuanchuah khotu hruaitu ttha ( leader) asi. An pahnih in tluk co tein an biapi. Party policy a tthat zongah party hruaitu an santlaih lo cun asi kho ve lo.Atu lio Kawlram politics tiluan le kan Chin miphun dirhmun zoh tikah kan ram caah a dirmi ramkhel party hna nih a tanglei ramkhel tlaihleng (4) hi an ngeih hrim aherh in a lang. (1) Zauk Phung (Federal): Miphun tampi fonh in dirhmi Kawlram caah democracy lawng a za lo. Federal uknak phung lo cun Chin miphun tel in tlangcung miphun nih zeitik hmanh ah kan covo kan hmu kho lai lo. Kawl cozah tangah kan um peng lai i, Chinram chungah kanmah tein khuakhan lairelnak nawl kan ngeih kho lai lo. Cu tik ah kan ram cu kan miphun caah a ttha bik in kan sersiam kho lai lo. Cucaah federal khel dingin tlaihleng ah a dirpi i aa zuammi party cu kan miphun nih aherh i, kan dirpi zong aherh.\nDemocracy uknak phung bantuk in kan Chinram uktu cozah a sertu cu Chin mipi kan si cang. Kum (5) dan ah kan duhmi party cu cozah thimnak le duh lomi party cu thlak khawhnak nawl kan ngei. Ram le miphun felfai bik in a sersiam kho tu ding ramkhel party le hruaitu ttha cozah an kai khawhnak caah mipi ttuanvo nganpi kan ngei. Cucaah ramkhel party nih an dirpi mi tlaihtleng (policy) zoh hna usih. Cun, a tak in ram a sersiam kho tu ding hruaitu ttha hna zong thim khawh i zuam hna usih. Ram le miphun kan dawtnak le dirkamhnak cu 2020 thimnak ah a tak in langhter cio sawh hna usih. Upatnak he, Catialtu: Plato Van Rung Mang July 12, 2020 ( Note : Hi ka capar hi CML Journal ah an chuah cangmi asi, tlawmte ka edit i kan share chin hna. Careltu nan dihlak cungah kai lawm.


Misual minak pawl nih USA state Seattle sang pakhat an laak cang, Palik vialte an thawl dih hna\nSeattle CHOP Zone Buainak.. Washington State Seattle khua ah, Black Lives Matter pawl nih sang pakhat cu an laak I, an sang chung in police vialte an thawl dih hna hnu ah anmah tein security an I laak.\nAsinain anmah lila chungah meithal kahnak a chuah caah Seattle khuabawi nih chop zone cu kan hrawh lai tiah a chim cang nain thisen chuah lai an phan caah atu tiang an hrawk kho rih lo. Mah ka CHOP zone chung I a ummi sipuazi tuahtu hna nih chop zone hruaitu pawl cu taza an cuai lio hna a si.\nBLM hruaitu Shaunking nih, “Bawi Jesuh hmanthlak le milem vialte zong kan hrawh dih lai tiah a chim caah, khrihfa hruaitu pastor pawl cu thinphang thlalau in an um.\nCucaah chop zone chung I a ummi khrihfa hna nih thlacamnak in bawmh cio dingah an pastor hna hmang in video clip in bawmhnak zapi sin ah an halnak social media kip ah an pho. Credit- Salai lairamthanga\nBe the first to comment on "Misual minak pawl nih USA state Seattle sang pakhat an laak cang, Palik vialte an thawl dih hna"


Tuzing Khua Ceu Ka Ah SAC Ralhrang Nih Gangaw Le Kalay Kar Inn An Khangh Piak Than Hna - Chin Eleven News\nTuzing Khua Ceu Ka Ah SAC Ralhrang Nih Gangaw Le Kalay Kar Inn An Khangh Piak Than Hna\nMagway remthen, Gangaw peng, Gangaw-Kalay karlak ah a ummi Htay Hlaw khua cu Sept 12, tuzing suimilam 7 hrawngah ralhrang nih mei in an khangh tiah theih a si. Khuami pakhat nih cun “Tuzing suimilam paruk le cheu hrawngah uico ralhrang nih mei in an khangh. Kan inn mei an khangh lio cu a langin kan cuanh, zeihmanh kan ti khawhmi a um lo. Khuami vialte kan himnak dingah kan zam dih” tiah a chim.\nSagaing ramthen le Magway ramthen ramri ah nifatin in ralhrang le mipi vengtu ralkap kahdohnak a um peng. Ralhrang nih khuakhat hnu khuakhat in mei an khangh.\nNai teah Gangaw-Kalay karlak ah a ummi Thar Lin, Min Thar, Namkha khua i inn 80 renglo hna cu ralhrang nih mei in an khangh i khuami 20 leng an thah cang hna.\n“Kahdohnak ruangah Kalaymyo le Gangaw karlak ah mawtaw in umkal hlah u tiah PDF Kalay nih kan thanh lengmang cang. Tuzing in Gangaw peng Namkha le Htay Hlaw khua karlak ah PDF le ralhrang kahdohnak fak ngai in a um. Ralhrang nih umkalnak ah mawtaw sawhsawh an hman lengmang. Cucaah Kalaymyo in Gangaw lei ah zei bantuk mawtaw hmanh kal hlah u tiah ralrin kan in pek than hna. Mawtaw a kalmi cu zei bantuk an si zongah kan kah hna ko hna lai, ti kha hlankan in kan in theihter hna”.TCP\nSAC Ralhrang An Tlu Cuahmah Cang


Aa Lawmmi Si Na Duh Ah Cun - News and Media\nAa Lawmmi Si Na Duh Ah Cun\nSifak zawn a ruatmi cu lunglawmmi a si, harnak chung i a um tikah Bawipa nih a bawmh lai. (Salm 41:1) Ni khat cu tlangval no pahnih khual an tlawng i lo lak an kal lioah lamkam ah but kedan a chia nawnmi te tuah khat an hmuh. Pakhatpa nih aa thawh i, Hi kedan hi lothlo tarpa kedan a si ko lai. A kedan hi thuhpiak usih law lungrethei in a kedan a kawl lio kha a thlite in kan zoh lai.\nTiah kan nihsawh lai. Cuticun tarpa cu kan dehcawh lai, tihraam usih law i nuam usih i lawm usih,” tiah a ti. I, a hawipa nih ka dua, cuticun a si lo hme cu. Midang harnak an ton i lungrethei an um lio kha zohnuam ah ruah ding a si lo teh. Midang lungrethei i an um lioah rak i lawmh ding a si lo. I nuamh le i lawmh maw na duh? I lawmh na duh si ahcun, Atu tangka kan i kenmi hi a kedan chungah.\nKan chiah veve lai i, tarpa nih a kedan a vun i danh tikah a chung tangka kha a hmuh lai. Khuaruahhar in a um i lawmhnak in a khah lio tu zoh usih law i lawm ve usih,” tiah a ti. Cuticun an tuah i tarpa cu chuncaw ei dingin a thlam leiah lawi a vun i tim. A kedan a vun i danh, thil pakhatkhat nih a ke a doh. A zoh i tangka a rak si diam, a khuaruah a har kho tuk.\nKhat lei a vun i danh i a doh han, a vun zoh i tangka a rak si han. Ai lawmh tukah aho nih fial lo le tlaih awk țha loin a biang cung mitthli an rung tolh thliahmah ai. A khup ai bil, a kut pahnih a komh. Cunglei a zoh i hitihin lawmhnak bia thang piin a chim. Maw Pathian, kan caah a țha bikin khua na khan zungzal i kai lawm tuk. Na min thiang kan thangțhat. Aho nih mah tangka hi a rak ka pek ti ka hngal lo.\nSihmanhsehlaw atu bantukin tangka a rak ka petu cung zongah kai lawm tuk. Zeicahtiah ka nupi a zawtnak ni thum a si cang, nain sii cawknak tangka kan ngei lo. Kan fanu zong inn ah ei awk kan ngeih lo ruangah zingka tein zei hmanh a ei rih lo. Atu cu hi tangka na kan pekmi hin sii cawk khawh a si cang i kan fanu te ca zongah ei awk cawk khawh a si cang. Kai lawm tuk e maw.\nKa Pathian a țha tukmi ka Bawipa,” a ti i a mitthli he lawmhnak bia a chim. Cu ti tarpa ai lawmhnak mitthli a biang cung i a luan thliahmah cu pakhatnak pa nih a hmuh tikah ai lawm tuk ve i a mitthli a luang riahmah ve. A pahnihnak pa zong nih a hawipa mitthli a luan kiarmar a hmuh tikah amah zong lawmhnak in a khat i a mitthli a tla riahmah ve.\nI Ralring Ko U Nan Thluak Leh An Timh Hna Hih\nKan Ram Buainak Kong He Pehtlai In Lungum Bia Chim Ka Duh


US President Thimnak Poll A Phunphun A Chuak. Joe Biden Cu Teinak An Coter Peng – Chuncha News\nUS President thimnak poll a phunphun a chuak. Joe Biden cu teinak an coter peng. Asinain 2016 bantuk a chuak kho thiamthiam tiah an ruah. Zeicatiah 2016 lio ah Hillary Clinton cu opinion poll ah teinak a coter peng, asinain thimnak result taktak a chuah tik ahcun Donald Trump nih a tei diam.\nThawngpangdang << Vei party phu cu an che-ne a tha pah ti lo caah an lungrawk cang i ‘kan in bawh lai i kan in thah lai, kan in velh lai’ tiin midang tlerh le thihphaih ah thazaang an chuah cang ti a si. Kei zong ralrin a hau ka ti i ka motor ah pistol tluk a pin vemi chai le kawlilung tam nawn kaa ken peng ve cang ko hi, capawsaw ciocio 😊. Credit: Salai Lungthli Tum\nBy Lung Thli Tum Tialmi<Chin National Party(CNP) chairman thar Pu Lal Maung Cung; Pu No Than Kap le Pu Ngaisak hruaimi party CNLD nih aa-naa hmang in uico thawl bang zohchia tuk in an thawl hnu ah Pu Lal Maung Cung cu Chin party pakhat a si vemi CNP ah a lut cang.\nCNP nih Chiram chairman rian zong an pek chih fawn. Amah nih MP caah candidate thim khawhnak le kawl khawhnak nawl a ngei lai. Thantlang peng Pyine No 1 candidate ca zong ah PU LMC cu CNP nih an fehter cang. CNP hi an dirhnak a sau pah cang, nain an hruaitu cheukhat cu CNLD he an i fonh i a tangmi cheukhat nih CNP cu an hruai. Atu cu Pu LMC nih a dirhkamh hna lai caah Thantlang peng ah cun thawn pah te dawh an si.


NLD Cozah Nih An Phisin Ballo. Phisin Le Damter Zong An I Timh Ballo A Ruang Cu – Chintanbo\nFederal Mah Tein Khuakhan Lairelnak Tlukruannak Chauvinism Hna Hi Lungpiang Cikcek Kan Herh.Biachim I palh hlah uh, Biahlei chimh hlah uh, Karhlei lam hlah uh, Naal tuk hlah uh, Saupawt hlah uh, asi khawh lomi bia chimh ti hlah uh, Asi khawh lo mi biakam hmang ti hlah uh, tiah ahlan lio tein, ralrin nak kan in pek hna, kan in chimh tawn ko hna dakaw, CHIN kan Dr vialte le Chin Mifim thiam vialte hna.\nPaletwa cu Rakhine ah nan chiah, Kawlram cu State (14) in nan thanh ṭhan. Tlangcung mi nih an duh lai lo ti nan theih ko na raw raw in nan pah chih mi asiko. Biachimh hnu ah zuk ṭhan, remh ṭhan, phisin ṭhan timi hi Vawleipi hruaitu cungnung hna ziaza asilo. Hi nan ziaza nih Kawlram adam ter khawh ngaingai lai maw.\nKawlram hi ZAUk pennak ah nan kan hruai khawh ngaingai lai maw tiah laklawh in nan kan chiah dih. Chimh le phuan le cangka in I phisin cawlh timi hi Vawleipi nih zeirel lonak asi. Zumhngam lonak asi. Kawlram caah UNCHR Special Envoy Ms. Nozar Lin cu biachimh aapalh ruang ah atu tiang aa phisin. UN le Vawleipi hmai ah a hmai abit tuk cang. Zumhtlak mi upa asi ti lo ti hi nan hngalh ko.\nTlangcung mi Damlonak hi damter asi ballo I, an piatana hi phisin piak aum ballo. Hlanlio cozah cu um koseh, USDP le NLD Cozah nih an phisin ballo. Phisin le damter zong an I timh ballo. Tlangcungmi Zawtnak damter awk ah le Tlangcungmi Ramkhel Policy le Muma Dundan zong a ngeih bak lomi NLD kan si. NUG le CRPH nih kan Zawtnak adam ter lai I kan piatana an kan phisin piak dih lai kan ti lio ah States (14) cazual nan chuah. Nan kan thah I nan kan hloh bak ko.\nNUCC Conference ah chuahpi ding nan ti ko nain, hi ti ning in Kawlte nih kal an duh kha hngalh khawh asi. Vote nan thlak te lai I, Kawlte vote nih an kan tei lai caah Pine (14) in akal ko lai. NUG le NUCC dirh tikah Mandate timi ai awh tu aaruang lo ti cu hngalh cio dih asi. Silo hramseh ti lawng thla kan cam ko.\nNLD le Kawlte nih Democracy Federal an ti mi kha cu hnawm pung ah hlawnh ding asi cang. Bahu ah Nawlngeihnak aum mi hi kan herh lo. Federal Democracy cu Pine State ah Power aum mi asi. State (7) ah Power (7) aum lai.\nKawlte State ah Power (7) aum lai. Center ah Kawlte power aum rih lai caah kawlte nih Power an ngeih lai tihi nan tuak cio ko lai dah. State (14) mumal hi nan hlawt khawh ding asiko ahcun, Federal Democracy ah Democracy biafang hi kan hlawt piak chih ko uh. Federal biafang pakhat te lawng hi I hmang cang koseh.\nFederal ah Democracy biafang kan peh ruangah Kawlte lule tuahnak le zirtiamnak caah lam sersiam hmawng ṭhiam bantuk asi. Tcnk: Panglong ah Agree in Principle timi cu phung ning in kan cohlan ti tiang lawng Kawlte le DASSK nih an kan pomh piak. Tutan State (14) piatana bangin Democracy biafang hi an kan hnahnawk ding asi lai.\nState (14) mumal cu Tlukruannak aum lo pin ah mah tein khuakhan Lairelnak ahnursuan caah / lam aphih caah, federal ti awk ah a har ngaingai. Divide and rule / Chauvinism timi Maha Lumioci Wadah thazang pek tu / anung ter tu mumal asi lehlam. Kawlte Politician nih Maha Lumioci Wadah aum lo an ti nain, Zeilei poah ah Tlukruannak aum lo caah Maha Lumioci Wadah kan tinak cu asi cu aw. Tlangcung mi le State kha kawlte he Tlukruan tein an kan hmuh khawh lo. Bianabia: 2020 ah NLD nih Cozah dirh an duh tikah, Tlangcung Party rual cu State level lawng in an tawn hna.\nCenter level siloin, State level in, niam deuh in an tawn hna. Hihi Maha Lumioci Wadah lo ah zeidah asi kun. NUG nih State Cozah cu mah le State cio nih dirhnak nawl pek loin, NUG kuttang dirh nan duh. Hihi Federal asi baklo. Maha Lumioci Wadah le Tlukruannak aum lo mi. State ah power aum lomi asi hi nan hngalh ko lai dah. Cucaah, State ah NUG nih an mah duhning in cozah an dirh, NUG State Cozah aum ahcun, Federal asi tilo. Democracy tu asi hnga.\nNUG kuttang um mi PDF lawng kan cohlan ti zong Federal in lamtlau asi. State (14) lawng ah lam kan tlau asilo. NUG lam a tlau I Federal in apial hi a tam tuk ngamsam cang.Federal kan ti lawng hi aza ti lo. Federal ah Democracy biafang belh chih / thilhchih zong hi Tlangcung mi caah sahrang bantuk asi. Federal biafang hi Mirang holh asi. CHIN Holh in a duhning kan leh ahcun, Mah tein khuakhan Lairel nak ti asi. Mah tein khuakhan Lairelnak ahcun Tlukruannak aum cikcek lai ti hi asi.\nCucu kan I ruahchan mi ZAUK pennak cu asi. Cucaah, State Phunghrampi le laws, Acts, codes tbk vialte suai siseh, full power cu state ah umseh kan ti cu asi cu. Cucu kawlte nih State (7) le Center an I thimh I anmah nih uk zungzal an kan duh fam cuh. Cu ruang ah kan holh ve mi asi. Dai tein um hi kan thiam ko nain, chin mi cu Politic ah ti thuk nak lei tiang apilh mi le athlam asamh I aumnak thlam a kau ter mi kan um lo tuk caah dai tein ka um khawh hrim ve lo. Kan ram le miphun damnak caah kan holh ve mi asi. Soisel le thangchiat asi hrim lo.\nFederal Democracy hi cu kaltak cang usih. Federal kong kan chimh rel ah siseh, Mumal, Phunghrampi le Policy kan tuah ah siseh, Mah Tein khuakhan Lairel nak le Tlukruannak kha 100% Amakhan tu asi maw ti hi hlathlai zungzal ko usih. Keimah bang nan biaka tam veseh.\nNUG le NUCCC member CHIN Kanpa le Dr te zong nih hi phung le tlaihtleng hi kan zulh piak hram uh. CHIN Mipi zeirello in nan um I, Policy aapalh mi nan hung chuakpi nawlh ahcun, hinak in fak deuh in,Note: State (14) mumal hi tu lawng ah asi can mi asilo.\nNUG Thantar hrim hi Arfi (14) asi. Timh ciammam tein an tuah mi asi. Strategic Planning timi Maha Biuha Simankin he tuah mi asi tiah Thantar nih alangh ter. NUG cozah a dirh in aum ve cang mi Thantar asi.Crd:Zing Tin Cuai Cinzah


Kuak zu mi hna caah a tha tuk mi , cuap thianh than nak ding ah din dingmi… – LAICOMM\nKuak zu mi hna caah a tha tuk mi , cuap thianh than nak ding ah din dingmi…\nKuak zuk ahcun cuap a rawk i a tha lo ti cu theih dih cio a si ko .Asinain phiat a harh tuk mi um a si tawn . Na phiat khawh lo tuk ahcun mah din ding hang hi cu na din piak ahcun a tha tuk lai . Na cuap kha a thian ter deuh lai caah kuak zu mi nih cun din piak ding a si .\nAihre keu (2)\nKhuaitizu (or) cini (400) gram\nTi -1 liter\npiat (400) gram\nA hmasa bik ah bel chung ah khan ti , cini (or) khuaitizu kha na chuan lai i a tlok tiang na chuan lai. Cun piat le aithing kha hme tein na par hnu ah bel chung ahkhan na cawh lai . Rual tein na cawh dih lai . Cu hnu ah aihre keu (2) kha na cawh lai . A dih in na cawi lai , cun dur pakhat khat ah na rawn lai i na daih ter lai . A daih hnu in Fridge chung ah na chiah lai .\nZing keu (1) cun zaan riah ei hnu ah keu (1) tiin an din piak lai . Ni khat ah voi (2) in hman tein nan din piak lai .


KIA RALBAWI NIH ZAPI THEIH IN THANHNAK ATUAH CANG – The Chinlung Post\nRalhrang kawlralkap nih KIA hriamtlai cunglei raltuknak vanlong hmang in an kahnak konglam vialte KIO/KIA in chimnak nawlngeitu ralbawi Naw Bu nih thanhnak atuah cang. Ralhrang kawlralkap hna nih cunglei raltuknak vanlong in KIA cu an kah cuahmah rih hna. KIA hriamtlai battalion 25 hna cu ralhrang kawlralkap nih cunglei in voikua bak an kah cang hna.\nHi konghe pehtlaiin thanhnak an tuah mi cu, ralhrang kawlralkap hna nih Momauk ah a ummi KIA battalion 25 hna cu cunglei raltuknak vanlong hmangin ralhrang kawlralkap hna nih an kah hna i, voikua an kahnak hi a si cang. Cun a tuzong an kah ko rih hna tiah KIO/KIA in chimnak nawlngeitu ralbawi Naw Bu nih zapi theih in thawng thanh nak a tuah cang.\nRalhrang kawlralkap hna zong nih hriamnam ngan in KIA an kah hna tik ah KIA hriamtlai hna zong nih hriamnam ngan in an kah ve hna tiah a chim chih. Asinain ahmun le hma ramtang taktak ahcun i kahnak cu a um hraw lo tiah a chim chap. Afiannak dingah cun ralhrang kawlralkap hna nih alang tlang in an kah hna i, hriamnam ngan in KIA zong nih an kah ve hna tinak.\nAtu bantuk in hriamnam ngan i kahnak a chuah tikah ralhrang kawlralkap hna nih khuachung ah hriamnam ngan an kahmi a tla i, khuachung a ummi minung pakhat zong a nunnak aliam i, hliam a tuarmi nu pakhat zong a um tiah theih a si. KIA battalion 25 ralhrang kawlralkap nih cunglei an kah hna nak hi niruk a si cang tiah an chim.


Biahrai Tha, Zyphe rei HEBRU 5\n☰ HEBRU 5 ◀ ▶\n1 Tlangbui alaicaipaw maikaw cawh cawngsaw hrong taikhei thing cang he ka, aaning aa vy tah Khazing letah suanah cawtah thuihlainah peh le dangnah tua khah aa rai a cang. 2 Ama zong cawh tling lynah a hnuipaw a cang hrah cawtah khei zehmai a hnih lypaw le lang a pavepaw cung lekhei lungnai teitah rai a hre khy a. 3 Ma cawtah hei ama a suanah cawtah le cawngsaw hringpaw suanah caw zong takhei athuihlainah a tua a hy.\n4 Ahohmai ama le ama teitah tlangbui alaicaipaw cangnah hmezawnah a pei khy beh. Aron hrakhei Khazing tah a ypaw a cang cy ly co. 5 Ma hraco Khri zong takhei pasungpanawnah law be ca ka, Ama teitah tlangbui alaicaipaw tah a tua be. Canghrasala, Khazing tah a hai letah,\n“Nama cawh ka Sawcapaw cang ceh ka,\natoning heh na Paw ka cang myca,”✡\ntatah a tah. 6 Mataico kaw hringpaw zong letah,\n“Nama cawh chaizaw tah tlangbui na cang,\nMelkhizedek tlangbui a cangpaw naning tei hratah na cang,”✡\na tah vy.\n7 Aluicung letah a ungning tah Zisu tah thihnah taitah a pachah khy tu Khazing khatah y le sang hmotah le mehthli chitah thlawchangnah le nawnah khah a tua. Ama cawh Khazing letah a pany teitah a hlai cawtah Khazing tah a thui. 8 Khazing Sawcapaw a cang thlang naná teitah Khazing nawnge khah hanah a ingnah taikhei a cong. 9 Mataico, mehtling tah tua a cang tihtah Ama a rei a ngepaw vytei cawtah chaizaw pachahnah a hrangpui tah a va cang. 10 Melkhizedek cawh tlangbui alaicaipaw a cangpaw hratah Khazing tah tlangbui alaicaipaw rua pawtah a tua.\nPohly ly nápawtah raering pehnah\n11 Ma kong lehei rei ruapaw a hlupui kaa hnui thlang, canghrasala achaw teitah naa thuithai lynah cawtah naaning chingpase cawh a ru ky. 12 Ato lehei co cawngpahtu hmai aa cangpaw naa cang thah naná teitah Khazing biadih a hrangtho tah cawngpah khah naa hianing thly thlang. Batui hmuisui e khah naa zaw myca he ceh, canghrasala hnabaetui thly thly naa ringning thlang he ceh. 13 Hnabaetui a ringning thlangpaw cawh hasai cangning thlang ka, dingnah kong cawngpahnah letah hninah a hnui balang lypaw a cang he. 14 Canghrasala batui hmuisui cawh puitling ciapaw cawtah cang ka, aaning cawh chia le chaw thluidangnah a paning a pacah ciapaw a cang he.\n✡ 5:5 Hlaw 2:7 ✡ 5:6 Hlaw 110:4


Taiwan Caah China Ralhrang Hmaithlak kho Dirhmun – Thechinlungnews\nTaiwan Caah China Ralhrang Hmaithlak kho Dirhmun\nKumpi kum 4 chung thilsining kan zoh ah cun, President Trump nih Taiwan cu biatak tein a rak dirkamh. US sermi raltuknak hriamnam tamtuk a rak pek. China nih US cu Taiwan kongah dai tein um ding le, raltuknak hriamnam pek ti lo dingin ralring a pek lengmang nain, President Trump nih zei ah a rel piak duh lo, a duhmi poh a tuah thiam thiam ko.\nTaiwan nih US sinin raltuknak hriamnam lian ngan tha tha fighters, tankers tibantuk a cawkmi hi a tha taktak mi lawngte an si hna. Taiwan pawngkam ah China nih raltuknak tilawng pawl a kalter a si ahcun a rannak in US nih South China Sea leiah raltuknak tilawng a thlah I China cu a dawi lengmang. Atu cu TRUMP a tla cang I Taiwan dirkamhtu an um ti lo ti a theih cang kain Taiwan he ralthawh dingin kaa manh cang tiah a ti.\nTrump chan ah hibantuk bia a chim bal lo, Biden cu China ttapeh/hnuzultu a si caah Taiwan nakin China a kan ttanh deuh ti an theih tuk. A taktak ah China nih Taiwan hi kap sehlaw, Biden cu dai tein a um lai afiang ko. Biden a tlin cu Taiwan caah thinphang ngai asi, Taiwan hram a fek ti lo, Taiwan dirkamhtu an um ti lo caah Taiwan President Tsai caah hna a ngam kho ti lo.\nThe Bulletin of the Atomic Scientists nih an chimning ah cun, China nih nuclear a neihmi hi cu hlan nakin a letin a tam cang tiah ati. China hi vawleicung ah Nuclear Warhead nei tambik asi kho cang. Nai te ah Nikki Haley nih achimmi cu, Chinese Navy cu vawleicung ah a thawngbik an si cang lai, US cungah an um cang lai tiah achim.\nHi hi President Trump siseh, Mike Pence siseh an chim lengmang mi a si. Biden nih 2020 thimnak ah teinak a hmuh sual citcet ah cun, China nih US a tei cang tinak a si tiah an ti. Cu cu a tak tak asi khomi asi. China nih US cungkai in thil a tuah thluahmah ngam te lai maw…\nDonald Trump hi cawcang zawk zawk cang seh tiah, Taiwan saduhthah le lungthlitum a si.\nBe the first to comment on "Taiwan Caah China Ralhrang Hmaithlak kho Dirhmun"


2020 Rampi Thimnak Ah Zeitindah Chinmi Caah Vote Na Pek Lai, Nangmah Pakhat Vote Hi Lai A Rel Ngai Lai – Chuncha News\nChinmi tampi nih 2020 rampi thimnak vote peknak kongah atu ning kan catial pawl rel tikah kan tanh ning hi tih a nung ngai mi thil tampi a um kho. CNLD le NLD hi atu lio dirhmun ahcun a lar cem deuh mi asi caah anmah pahnih logo ka ra hmang chung, a dang party an um len ko nain anmah pawl hi cu next ah langter khawh kan zuam ve te lai. Mizoram ah Local Council le Village Council thimnak tuah dih kaa te a si. Mi pakhat nih minung pa sarih vote nak nawl an ngei. Vote petu mipi lakah vote pekning phun thum langhter ka duh.\nNumber One. Mah Party ttanh tuk ruangah a minung zoh loin, mah party minung poh vote pek. 2. Mah theihhngalh le mah chungkhat ttanh in vote pek. 3. Party le chungkhat zoh loin, mi dik, mi fel, mi ttha bak zoh in (zei bantuk party an si zongah) vote pek.\nKan Kawlram MP thimnak ahhin zeitindah na vote na hman ve lai? 1) Mi dik nih mi dik vote an pek tawn. 2) Piangthar nih piangthar an vote an pek tawn. 3) Mi hakkau nih phaisa a fel lomi an vote te hna lai. 4) Ram le miphun nak in Party a ttanh deuhmi nih mi thalo zong vote an pek te hna lai. Khrih ttanh loin Buu lawng ttanh a um tawn. Ka VOTE pakhat te hi ram le miphun caah hmang ko hna usih. Catialtu: Tlir Lian Thang\nPaw Puar cu an hrokhrol i an hruh pinah mi daithlang an si.Mi paw puar paoh an hrut deuh kan ti ahcun, kan dik thlu lai lo. Mi paw puar paoh an hrokhrol deuh ti zongah a dik thlu lo kho men ko.Nain, a tlangpi cun, mi paw puar cu a paw puar lomi nakcun an molh deuh i sense a ngei lo deuhmi, mah ca lawng aa ruatmi an tam.Hohmanh nih paw puar duh si lo. Nain, an paw a puar. Zei ruangah?Paw puar timi khi thathutnak, daithlannak le duh paoh eidinnak in a chuak bik.Minung lungput in tuak hmasa bik tikah, mah le mah icontrol khawh lonak in paw puar cu ai thok colh ko.\nA ṭhangchomi ram pawl ahkhin zei ruangah dah siifak deuh le, hawi a tluk lo deuhmi pawl sinah paw puar an tam bik?An kaa le an or nih a duhmi paoh ei an hmang. Mah le mah ai control kho lomi cu zeitluk mi thluak ṭha an si zongah paw puar ah cun an ichuah viar.Kawlram lam ah cun, a bawi deuh le a rum deuh paoh an paw a puar. Kawlram mirum lakah a paw puar lomi minthang pakhat a um. Khi pa nun daan khi zoh hmanh u… duh paoh ei, duh paoh tlong phun si lo.Pastor pakhat a paw a puar chinchin ahcun, zumh nemmam lo ding khi an si. A leng lang i a dinfel ko zongah mi daithlang, mi thathu, mah zawn lawng ruat a si ding cu a fiang.Ai fimter tuk zong ah, lenglei hmurka thiam sawh khi si lai.\nRamkhel minung lebang ah cun paw paur deuh paoh cu zei ah rel ding khi an si lo. Mi thathu, a molh pahmi a si lo cun, displine a ngei kho lo dingmi, mah ṭaangkuhuih ti in zoh beh colh ding khi an si ko.100 ah 99 paoh cu a dik lai.Paw puar lo dingin ifimkan le mah le mah irengh thiam tehna khi fim phun khat si i, cucu self-discipline phun khat zong si fawn.Cu ti mah le mah i control khawh, nunzia thiam hnu hmanh ah a ding lomi le a dik lomi tam tuk an um rih. Khi pawl khi cu fimnak le nunhrin thluak in a thleidan thiam an hau hnga.America Laimi lakah paw puar le hmai thau an tam dom. Kawl cheukhat nih nek ngai in an rak kan ti balmi cu, “An ei bal lomi an ei, an ihruk bal lomi an ihruk, an icit bal lomi icit hna kaw, paw puar hmai tut ah an ichuah dih,” ti a rak si khah.\nZiah na paw puar? Ziah na hmai khi hawi em loin a thau. Ziah nai sum lo?Sumnak a ngei lomi minung cu zumhtlak an si lo bantuk in bochan awk taktak dingah an har.”Ziah Lai MP na paw puar ve? Ziah na hmai a miltlor tuk?” ti in biahalnak kan ingeih ve zong a herh te lai.Ka hrelhmi um leen rih lai. Van chap cio ulaw, sullam a von ngei deuh hnga ta.Credit: Salai C Alexander.


Citizen phitnak man le biahalnak pawl a thlen than lai lo. – Hakha Cherry\nCitizen phitnak man le biahalnak pawl a thlen than lai lo.\nCitizen phitnak man le biahalnak pawl a thlen than lai lo.USCIS nih December 1 thawkin US rammi sinak (citizenship) camipuai phitnak an thlen lai timi kha an thlen than lai lo. Pemnak lei NGO pawl nih thlennak nan tuah ding hi a ding lo ( unfair) tiin tazacuainak an tuah caah atu bantukin an ngol thannak asi.\nBiaceihnak zung nih a ding ko tiin bia a khiah lo chung cu a thlen dingmi phung le lam vialte a takin tuah chuah lo ding in a um cang. USCIS nih biakhiahnak cu ni 60 chungah ceihpiak than dingin nawlnak tuahnak caan a ngei. USCIS cu mah tik ah cun President thimmi Joe Biden uknak tangah a um cang lai. President Trump nih fimthiamnak a ngeimi pemnak lawng on i a dang pemnak paohpoah kham dingin a zuam. Cucaah President Biden nih zung rian a thawk tikah thlennak pawl kongah zei a cang lai ti cu ka thei lo.\nHi thlennak pawl hi a ngol cang:USCIS nih citizen phitnak N400 ah a man U$ 1170 tiang kai an rak duh. Nain atu cu biaceihnak zung nih a man cu U$ 725 ah um rih ko seh, biaceihnak zung nih na kai kho a ti hlan paoh cu mah zat lawngin a man um ding.\nUSCIS nih biahalnak pawl cu thlen in har deuh in tuah a duh. Biahalnak pawl 128 tiang zoh dingin a um lai a ti. Mah chungah khan biahalnak pawl 20 hal ding ti asi. Biahalnak 20 chungah a tlawmbik 12 na hmaan hrim a herh. Nain atu ahcun biaceihnak zung nih camipuai kong cu biaceihnak zung nih a ding ko tiin a ti hlan paoh cu nan thlen kho lo a ti. Cucaah citizen camipuai phitnak ah biahalnak pawl cu 100 kha a si rih ko lai.\nBiaceihnak zung nih zulh phung thlen asi a ti hlan chung paoh cu foodstamp/Medicaid hman in phaisa lak lo dingin nawlnak tuah khawh zong asi rih ko lai. Becky Nelson nih mirangca in a tialmi ka lehmi asi. Becky Nelson cungah ka lawm.Credit-Salai Z T Lian\nKhua te fa cu an mah lung lawng an i rinh. Ruahnak hal hi fim a si le thil tha tam deuh tuah khawh a si ti hi an fiang kho hrim lo.\nPathian nih zei ruang dah minung hi zalonnak a kan pek hnga?


Jesuh a ra hlan lo cu Biak Inn kan khar lai lo; Coronavirus ruangah Biak Inn kan khar lai lo-Pastor Rodney Howard\nChimmi zumtu aa ti mi pawl nih mah pastor pa bia chim mi zeitin dah kan ruah ning si? A bia chim mi cu uar um bak ko ee!!! Mi tampi nih lengah an chuak ngam ti lo, i pum zong an ngam ti lo, natein Jesuh a ra hlan lo ah cun Biak inn khar a si lai lo a ti ko.\nMah bantuk pastor raltha le a zumhnak a thawn kho ning cu, Florida Pastor, Pastor Rodney Howard Browne Sourth African born Evangelical Christian nih cun Coronavirus ruangah vawleipi a buai tuk lio ah le Khrihfa tampi nih Biak Inn an khar thluamah kong ah a ruahning a vun chim ve cang.\nMah bantuk Biak inn tampi khar a si mi cu a duh lo ngai i, Pastor Howard hi Tampa based Revival Ministries International ah Bible School zohkhen tu, River Tampa Church ah Howard Browne nih Pathian thu chimnak a ngeih.\nCoronavirus ruangah mah bantuk tian Biak inn khar cu a si kho lo mi a si. Thawngpang herhtuk mi ka ngeih. Mi dang nih an duh ah cun an Biak inn cu va khar hnan hman sehlaw, Kan biak inn cu kan khar lai lo.\nMah Biak Inn kharnak caan cu Jesuh vawlei ah a ra hnu ah Biak Inn hi khar a si lai tiah a chim. I’ve got news for you, this church will never close. The only time the church will close is when the Rapture is taking place.\nBe the first to comment on "Jesuh a ra hlan lo cu Biak Inn kan khar lai lo; Coronavirus ruangah Biak Inn kan khar lai lo-Pastor Rodney Howard"